Соч, қош ва киприк эктириш ҳукми\nBy Иброҳим Асарий on\t 01/11/2019 12 ЗИЙНАТ ВА БЕЗАНИШ 25 ЛИБОС ВА ЗИЙНАТ ФАТВОЛАР\nЭркак ё аёлнинг сочи, қоши ёки киприклари тўкилса, уларни эктириш жоизми?\nСоч, қош ва киприк экиш амалиёти, бизга маълум бўлишича, инсон танасининг бир қисмидан соч толаларини олиб, бошқа қисмига кўчириш орқали амалга оширилади.\nАгар соч, қош ёки киприк муайян бир касаллик туфайли ёки ирсий (яъни қонида, авлодида) бўлгани учун ёки бундан бошқа сабабларга кўра тўкилган бўлса, даволаниш мақсадида уларни эктириш жоиз. Бунга Арфажа ибн Асъаддан ривоят қилинган ҳадис далил бўлади. Арфажа айтади: “Жоҳилият даврида Кулоб жангида бурним кесилди. Шундан кейин кумушдан бурун ясатиб олдим. Бироқ у (йиринглаб) ёмон ҳид чиқара бошлади. Шунда Расулуллоҳ соллаллоҳу алайҳи ва саллам олтиндан бурун ясатиб олишимга буюрдилар” [Термизий: 1770. Шайх Албоний саҳиҳ деган].\nЭнди, Имом Бухорий (5931) ва Муслим (2125) Ибн Масъуд розияллоҳу анҳудан ривоят қилган: ““Вашм” қилувчи ва “вашм” қилдирувчи, қош терувчи ва тердирувчи ҳамда ҳусн учун тиш орасини очувчи, Аллоҳнинг яратганини ўзгартувчи аёлларни Аллоҳ лаънатласин!” деган ҳадисига келсак, Имом Нававий роҳимаҳуллоҳ ушбу ҳадисни шарҳлаб шундай дейди: ““Ҳусн учун тиш орасини очувчи”, яъни чирой талабида Аллоҳнинг яратганини ўзгартириб, тишлари орасини очувчи аёл. Ҳадисда мазкур ишни чирой талабида қилиш ҳаромлигига ишора қилинмоқда. Аммо даволаниш ёки тишдаги бир айбни кетказиш учун тиш орасини очишга эҳтиёж туғилса, бунинг зиёни йўқ” (“Шарҳи муслим”, 14-жуз, 107-бет).\nДемак, инсон танасидаги ноодатий кўринишни кетказиш мақсадида ундаги ортиқча аъзони олиб ташлаши ёки ноқис бўлган аъзони қўшиши жоиз бўлиб, бу Аллоҳнинг яратган хилқатни (кўринишни) ўзгартириш саналмас экан.\n“Ислом фиқҳи академияси” ҳижрий 1428 йил, жумодул-увло ойининг 24- ва 29-кунлари (милодий 2007 йил, июл ойининг 9- ва 14-кунлари) Малайзия давлатида пластик жарроҳлик амалиётига бағишланган ўн саккизинчи йиғилишида қуйидаги қарорга келди:\n“Пластик жарроҳлик амалиёти қуйидаги ҳолатларда жоиз бўлади:\nа) танани яратилган пайтидаги асл ҳолатига қайтариш мақсадида. Зеро, Аллоҳ таоло: “Дарҳақиқат, Биз инсонни энг гўзал кўринишда яратдик”, деб айтган;\nб) тана аъзолари одатда бажарадиган вазифани тиклаш мақсадида;\nв) туғма айбларни тўғирлаш мақсадида. Масалан, иккига ажралган лабни, ўта қийшиқ буринни, холларни, ортиқча бармоқ ёки тишни, бир-бирига ёпишиб қолган бармоқларни, агар булар инсонга моддий ёки маънавий зарар келтирса, пластик жарроҳлик амалиёти билан тузатиш жоиз;\nг) куйиш, автоҳалокат, касаллик ва бундан бошқа офатлар натижасида кейинчалик пайдо бўлган айбларни тузатиш мақсадида. Масалан, эҳтиёж туғилган жойга тери тикиш ёки ямаш, кўкрак бутунлай йўқ бўлиб кетса, асл ҳолатига қайтариш ёки кўкрак ҳажми кичик ё катта бўлса, қониқарли кўриниш ҳосил бўладиган даражада қисман ўзгартириш учун пластик жарроҳлик қилдириш жоиз. Шунингдек, соч тўкилиш ҳолатида соч эктириш, хусусан, аёл кишиларга рухсат”.\nШайх Ибн Усаймин роҳимаҳуллоҳга қуйидагича савол йўлланган эди:\n“Соч тўкилиш дардига дучор бўлган одам бошининг орқа қисмидан соч толаларини олиб, тўкилган қисмига эктириши жоизми?”\nШайхнинг жавоби қуйидагича бўлди:\n“Ҳа, жоиз. Чунки бу иш танани Аллоҳ таоло яратган асл хилқатга (кўринишга) қайтариш ва ундаги айбни кетказиш ҳисобланади. Аллоҳ таоло яратган хилқатга қўшимча нарса қўшиш ёки гўзаллик талабида уни ўзгартириш эмас, балки инсон ўзидаги камчиликни тўлдириш ва айбни кетказиш дуруст саналади. Уч киши ҳақида айтилган ҳадис кўпчиликка маълум бўлса керак. Уларнинг бири кал бўлади. Фариштадан Аллоҳ таоло унга соч ато этишини сўрайди. Шунда фаришта уни силаганда Аллоҳ азза ва жалла унга гўзал соч ато этади. (Бундан инсон танасидаги айбни кетказиш мақсадида саъй-ҳаракат қилиши жоизлиги келиб чиқади)” (“Фатово уламоил-баладил-ҳаром”, 1185-бет).\nШайх роҳимаҳуллоҳ зикр қилган ҳадисни Бухорий, (3277) ва Муслим, (2964) ривоят қилган.\nБир инсоннинг соч толаларини олиб бошқа инсонга экиш ҳақида IslamQA веб саҳифаси уламоларидан сўрашганда, қуйидагича жаво беришган:\n“Зоҳиридан экилажак соч толаси инсоннинг ўз танасидан олиниши ёки бошқа инсон танасидан олиниши ўртасида фарқи йўқ, иккиси ҳам жоиз”.\nСоч, қош ёки киприк экиш юқорида айтиб ўтилганидек, инсон кўринишига салбий таъсир қиладиган ёки ноқулайлик келтириб чиқарадиган ҳолатларда жоиз бўлади. Аммо ноодатий кўриниш ҳосил қилмайдиган ёки ноқулайлик туғдирмайдиган даражада тўкилган бўлса, у ҳолда бу ишга қўл урмай, Аллоҳ азза ва жалла насиб қилган миқдорга қаноат қилиш мақсадга мувофиқ. Валлоҳу аълам.\nУшбу фатвони тайёрлашда Islamweb ва IslamQA веб саҳифаларидан фойдаланилди.\nAvvalgi maqolaҚизлари кўп хонадонда ичкуёв бўлиб яшаш | Шайх Содиқ Самарқандий\nKeyingi maqola Таҳоратда бурун чайиш | Шайх Содиқ Самарқандий


“Самарқанд” халқаро аэропорти тўлиқ таъмирдан кейин ўз ишини бошлади\n“Самарқанд” халқаро аэропорти сунъий учиш-қўниш полосаси участкалари тўлиқ таъмири якунлангандан кейин 1 августдан самолётларни қабул қила бошлади. Бу ҳақда “Ўзбекистон ҳаво йўллари” МАК матбуот хизмати маълум қилди.\nАэропорт 2017 йилнинг 1 июлидан 31 июлигача ёпиқ бўлган.\nБу вақт давомида турли идоралар ва компаниялар мутахассислари аэропортнинг сунъий учиш-қўниш полосасини тўлиқ таъмирдан чиқаришган. Барча таъмирлаш ишлари қисқа вақт ичида юқори сифатда амалга оширилган.\n1 август куни аэропорт Россиянинг Utair авиакомпаниясининг биринчи самолётини қабул қилди.\nтаъмирлаш Самарқанд халқаро аэропорти


“Зирабулоқ” клубига техник мағлубият ёзилди\nБиласиз, 23 июнь куни B Про-лига иштирокчи жамоалари 11-тур доирасидан ўрин олган баҳсларни ўтказишди.\nТур доирасидан ўрин олган “Зирабулоқ” — “Ғиждувон” баҳси ҳам аслида 23 июнь куни ўтказилиши лозим эди. Бироқ Навоий вилояти Кармана туманидаги “Ёшлик” ўйингоҳида шу куни вилоят миқиёсидаги муҳим байрам тадбири бўлиб ўтиши муносабати билан “Зирабулоқ” клуби мазкур ўйинни бир кун кейин ўтказишни сўради. “Ғиждувон” клуби ҳам бунга розилик бергани боис ўйин 24 июнь санасига кўчирилди.\nБироқ мазкур учрашув бугун ҳам ўтказилмади. “Зирабулоқ” жамоасига эса учрашувни ўз майдонида ўтказишга умуман тайёр эмас экани сабаб техник мағлубият ёзилди.\nЎзбекистон профессионал футбол клублари учун 2019 йилги мавсум мусобақалари Регламенти 4.4 бандига асосан, футбол клублари учрашув ўтказилиши билан боғлиқ зарур ташкилий масалаларни ҳал этиш учун масъулдир. Улар ички ишлар органлари билан ҳамкорликда учрашувдан олдин, учрашув давомида ва учрашувдан кейин стадионда, унга туташган ҳудудда интизом ҳамда жамоатчилик тартибини сақлаш учун барча зарур чораларни кўришлари шарт саналади. Аммо “Зирабулоқ” клуби бу бандга асосан иш олиб бормади. Қолаверса, учрашувга тез тиббий ёрдам вакилларининг ўз вақтида етиб келиши таъминланмади.\nШунингдек, 6.39 бандга асосан майдон эгалари учрашув расмийларига ўйин видеоёзувини тақдим этиш имконияти йўқ экани маълум бўлди.\nБундан ташқари, 12.7 бандга кўра, стадионнинг ва тегишли хизматларнинг учрашувни ўтказишга тайёр экани бўйича акт тақдим этилмади. Юқорида санаб ўтилган сабабларга асосан “Зирабулоқ” — “Ғиждувон” учрашувида мезбон клубга техник мағлубият ёзилди.\n“Зирабулоқ” — “Ғиждувон” -:+\n« U-18 Биринчилигида қолдирилган учрашув бўлиб ўтди\nАёллар Суперлигаси: 14-турнинг иккита учрашуви бўлиб ўтди »\nШЕРДОР (Самарқанд) — ШЎРТАН (Ғузор)\nШЎРТАН (Ғузор) — НЕФТЧИ (Фарғона)


Молдовада сайлов ўтказилмоқда\n29 ноябр 2021, Тошкент вақти: 07:51\nМолдовада такрорий, муддатидан аввал парламент сайлови ўтказилмоқда.\nСайловчилар Россия билан стратегик ҳамкорлик тарафдори бўлган Коммунистик партия ёки Ғарб билан алоқалар ўрнатиш тарафдори бўлган мухолифатдаги либерал партиялар учун овоз беришлари мумкин. Янги парламент эса кейинчалик амалдаги президент Владимир Воронин ўрнига янги президент сайлайди.\nМолдовада сўнгги парламент сайлови 3 ярим ой муқаддам – 5 апрел куни бўлиб ўтган ва унда парламентдаги кўпчилик ўринни коммунистлар эгаллаган эди.\nБироқ коммунистларнинг ўз сафидан президент сайлаб олиши учун битта овоз етмади ва масала кун тартибига такроран қўйилганида ҳам ҳал бўлмади.\nШундан сўнг, Конституцияга биноан мамлакат президенти муддатидан аввал парламент сайлови ўтказиш тўғрисидаги фармонни имзолади.\nАпрелда бўлиб ўтган сайлов натижалари эълон қилинганидан сўнг Молдова пойтахти Кишинёвда тартибсизликлар бўлиб ўтди.\nБугун сайлов участкаларидан бирида овоз берган Владимир Воронин хавфсизлик кучлари апрел ойидаги тартибсизликларнинг қайта такрорланишига йўл қўймаслигини таъкидлади.\nАйни пайтда ЕХҲТнинг 200га яқин вакили Молдовадаги сайлов жараёнини кузатмоқда.


Бағрикенглик – қон-қонимизга сингиб кетган фазилат - UzTV New York, Inc.\nБағрикенглик – қон-қонимизга сингиб кетган фазилат\n01/06/2015 | Filed under: CULTURE,SOCIETY,UZ TV NEWS | Posted by: admin\nМиллатлараро тотувлик ва диний бағрикенглик мамлакатимизда қурилаётган демократик жамиятнинг асосий тамойилларидан саналади.Қуръони Каримнинг “Бақара” сураси 256 оятида: “Динда зўрлаш йўқ, зеро, тўғри йўл янглиш йўлдан ажрим бўлди”, дейилади. Шу маънода, юртимизда асрлар давомида турли хил миллат ва элатлар тинч-тотув яшаб келишмоқда.\nЎзбекистон Республикаси Конституциясининг 7 боб, 31-моддасида: “Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди” , дейилади. Халқимизда виждоний бурч деган муқаддас ифода бор. Виждон – бу инсоннинг кундалик фаолияти, хулқ-атвори учун оила, жамоат, жамият ва Ватан олдида маънавий масъулиятни ҳис этишидир. Шу юксак ахлоқий тушунча шахсни ўз фаолиятига баҳо беришга ўргатади.\nЎзбекистон Республикасининг “Виждон эркинлиги ва диний ташкилотлар тўғрисида”ги Қонунида фуқароларнинг виждон ва эътиқод эркинлиги билан боғлиқ ҳуқуқ ва бурчлари белгилаб қўйилди. Кўпмиллатли давлатимизда миллатлараро тотувлик, диний бағрикенглик ижтимоий барқарорлик ва тараққиётни таъминлашнинг асосий шарти қилиб белгиланди.\nМазкур Қонун баъзи ҳолатларда ёшларни диний билим олиш борасидаги ҳақ-ҳуқуқларини ҳам тартибга солади. Чунки сир эмас, айрим калтабин одамлар ўз фарзандларини диний таълим олишлари учун ноқонуний “ҳужра”ларга топшириб, оқибатда уларни чаласавод бўлишларига сабабчи бўлиб қоляптилар. Умумтаълим мактаби ўқувчилари орасида дарс машғулотлари пайтида жума намозларини ўқиш учун масжидларга бораётгани ёки “ҳужра”ларда норасмий шаклда дарс олаётганлари ҳам учраб турибди. Бу каби ҳолатлар болаларни вақти келганда турли диний-экстремистик ғоялар сиртмоғига илиниб, боши берк кўчаларга кириб қолишларига “имкон” туғдиряпти. Қонуннинг 3-моддасида “Вояга етмаган болаларни диний ташкилотларга жалб этиш, шунингдек, уларнинг ихтиёрига, ота-оналари ёки уларни ўрнини босувчи шахслар ихтиёрига зид тарзда ўқитишга йўл қўйилмайди”, дея қайд этилган бўлса, қонуннинг 9-моддаси хусусий тартибда таълим беришни ман этади. Бу билан ҳеч қандай таълим бериш ҳуқуқига эга бўлмаган муллалар фаолиятига чек қўяди. Ушбу қонунни бузганлар учун Ўзбекистон Республикаси Маъмурий жавобгарлик тўғрисидаги Кодекснинг 241-моддасида муайян жазо белгиланган. Республикамизда таълим тизимининг ўқув дастурига диний предметлар киритилишига йўл қўйилмайди. (7-модда).\nДиний таълим махсус ўқув юртларида амалга оширилади. Диний ташкилотларнинг Марказий бошқарув органлари, руҳонийлар ўзларига зарур бўлган диний ходимлар тайёрлаш учун ўқув юртлари ташкил этишга ҳақлидирлар. Диндан сабоқ берувчилар, мураббийлар тегишли пухта билимга ва уни ўқитиш ҳақидаги махсус рухсатномага эга бўлишлари шарт. Тошкент Ислом университетининг очилиши мазкур талабни бажариш ишига хизмат қилади.\nХалқлар, элатлар эркинлигини таъминлашда “Виждон эркинлиги ва диний ташкилотлар ҳақида”ги Ўзбекистон Республикаси Қонунининг 14-моддаси айниқса, аҳамиятлидир. Унда қайд этилишича, ибодат, диний расм-русумлар ва маросимлар диний ташкилотлар жойлашган манзилдаги ибодатхоналарда ва уларга тегишли ҳудудларда, зиёратгоҳларда, қабристонларда, зарур ҳолларда фуқароларнинг ихтиёрига биноан уларнинг уйларида ўтказилади.\nЎзбекистон Республикаси Президентининг Фармонига мувофиқ ҳар йили Рамазон ва Қурбон ҳайитлари дам олиш куни деб эълон қилиниб, барча мусулмонлар бу икки байрамни меҳр-оқибат, саховат шодиёнаси сифатида кенг нишонламоқдалар. Муборак Ҳаж сафарига ҳар йили беш мингдан ортиқ ҳамюртларимиз бориб динимизнинг бешинчи фарзини адо этиб қайтмоқдалар. Юртимизда икки мингдан зиёд масжидлар фаолият кўрсатмоқда. Шу билан бирга рус проваслав черкови, рим католиклари, яҳудий ва бошқа ташкилотлар диний конфессияга мансуб ташкилотлар бўлиб уларда қонун доирасида диний маросимларни бажариш имконияти яратилган.\nБугунги кунда вилоятимизда адлия бошқармаси томонидан рўйхатидан ўтган 198 та масжидлар бўлиб, уларда Ўзбекистон Мусулмонлари идораси тизимидаги олий ва ўрта махсус ислом билим юртларини тугаллаган, ҳар томонлама пухта билимга эга бўлган маърифатли имом-хатиблар иш олиб бормоқдалар. Улар вилоятимизнинг маданий-маърифий тадбирларида фаоллик билан иштирок этмоқдалар. Маҳаллаларда, таълим муассалаларда маънавий муҳитни соғломлаштириш, турли диний-экстремистик ғояларга қарши тадбирлар олиб боришда ўз ҳиссаларини қўшмоқдалар. Ҳозирги пайтда барча масжидлар ўз кутубхонасига эга бўлиб, унда диний-маърифий китоблар мавжуд. Шунингдек, имом-хатиблар ҳар йили диний билимларини мустаҳкамлаш, дунёвий билимларини ошириш мақсадида Самарқанддаги имом Бухорий номли Халқаро ҳадис Марказига ўқишга юборилади.


ЎзА - Эртага – 15 сентябрь куни мамлакатимизда кутилаётган об-ҳаво маълумоти\n14.09.2017 14:25 Чоп этиш версияси\nЭртага – 15 сентябрь куни мамлакатимизда кутилаётган об-ҳаво маълумоти\nРеспублика Гидрометеорология марказининг хабар беришича, 15 сентябрь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Ҳаво ҳарорати кечаси 12-14, кундузи 29-31 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 10-15, кундузи 25-30 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 12-17, кундузи 27-32 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 10-15, кундузи 27-32 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 12-17, кундузи 30-35 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Ҳаво ҳарорати кечаси 10-15, кундузи 27-32 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 8-13, кундузи 20-25 даража иссиқ бўлади.


Эльдар | сайт переехал на www.awardslondon.com\nТворчеством занимаюсь с ранних лет. Первый сборник стихов был опубликован в 2003 году. Также занимаюсь журналистской деятельностью. Интересуюсь историей и этнографией народов Средней Азии, а также тюркскими и иранскими языками. Являюсь исследователем филологического факультета Национального университета Узбекистана. Специализируюсь на исследовании древнетюркских рунических надписей среднеазиатского ареала.\n…Ҳар доимгидек зерикарли. У гавжум ва сершовқин кўчада одамлар орасидан туртиниб-суртиниб ўтиб бораркан, торгина уйига қандай қилиб тезроқ етиб бориш ва якранг кунининг қолган қисмини нима билан ўлдиришни ўйларди. Эртага худди шунақа яна бир кунга қадам қўйиш учун…\n…Мана у маконида. Дим кўчадан қутулиб, каталакдек уйига келди. Бир қадам ташлаганингдан бошинг деворга тақалади. Тор бўлса ҳам, ўзининг ошёни. Бу ерда унинг хаёллари кашандалар ўпкасидан таралаётган тамаки ҳидига қўшилиб ҳавога учиб кетмайди, қулоқлари жимжитликни эшитади, нигоҳлари эса оппоқ деворлар тимсолидаги бўшлиққа қадалган бўлади. Қайси томонга қараса ҳам.\nБир муддат ҳеч нарсани ўйламасликка ҳаракат қилди. Бунинг иложи йўқлигини кўп бора синаган, шунда ҳам ҳар сафар қандайдир янгилик кашф этиш илинжида қайта-қайта жазм қилади. Янгилик ўрнига доимгидек мағлубиятга эришгач, ўзининг ожизлигини яна бир бор тан олади.\n“Нега одам ўйлайди? – фикр юритади у. – Ҳатто ҳозир ҳам ўйлаяпман. Агар бир лаҳза хаёл оғушидан чиқиб кета олсам, ана шунда балки ўзимга керакли нарсага етишарман. Менга нима керак ўзи? Билмайман… ”.\nНиҳоят, бу фойдасиз машғулотдан ҳоригач, ўзига янги эрмак қидира бошлади. Ҳа, интернет. Неча кунлардан буён интернет аталмиш техника ҳазили билан кўнглини ёзади. Янгилик, кишилик жамияти тараққиётининг улкан қадами. Илм-фан аҳлининг башариятга навбатдаги совғаси… Аслида эса ҳеч қанақа янгилик эмас, худди ўша нарса: ўша сўзлар, яна бироз тушунарсизроқ, ўша овозлар, яна бироз ноинсонийроқ, ўша тасвирлар, яна бироз сохтароқ. Бу прогрессми, регрессми – аниқ айтиш қийин. Барча “янгилик”ларнинг тараққиёт йўлакчасидан орқага ёки олдинга ташланган қадамлигини унинг ижодкорлари белгиламайди зеро.\nИнтернетдан ҳамма қандайдир йўлда фойдаланади. Кимдир иш юзасидан, кимдир ахборот олиш мақсадида, кимдир пул топиш илинжида, яна кимдир бекорчилик фаришталарининг кўнглини овлаш учун. У эса нима мақсадда тармоққа уланишини аниқ айтолмайди. Шунчаки уланади.\nИнтернетда чат деб аталадиган, одамлар йиғилишиб, бир-бирининг устидан кулиб ўтирадиган хизмат бор. Чойхонага ўхшаган. Лекин чойхонадан қулайроқ, ҳавфсизроқ: бировни билиб-билмай сўккан тақдирингга бетингга пиёла учиб келмайди.\nУ ўзига “Ҳеч ким” деган исм бериб, соатлаб чатда ўтиради. Соатлаб бир-бирини танимайдиган одамларнинг масофавий суҳбатини ўқийди. Жуда қизиқ. Ҳаётнинг ўзичалик ёлғон иш. Иккита суҳбатдош жанжаллашиб қолса, қайси бири мард, қайси бири қўрқоқлигини аниқлаб бўлмайди. Бировнинг кўнглига тегсанг, айбингни тан олишинг, узр сўрашинг шартмас. Ҳисларингни яширишдан осонроқ нарса йўқ чатда. Ёки, аксинча, йўқ ҳисларингни бўрттиришдан… Бир сўз билан, ёлғонликда телефондан ошади…\nБугун ҳам у ўзи мутлақо танимаган одамларнинг ғойибона суҳбатидан баҳраманд бўлмоқда. Салом-алик, севаман-ёнаман, кимсан ўзи менга ортиқча гапирадиган… Нега чатда мавзулар доираси бу қадар чекланган? Нега бир-бирини сўкиш ва севишдан бошқасини билмайди булар? Ажабо, неча муддатдан буён бирор марта ўзи суҳбатга қўшилмабди. Ким билан, нимани гаплашади?\nНогаҳон кўзи рўйхатдаги “Аноним” исмли фойдаланувчига тушиб қолди. Ичида нимадир қимирлаб кетгандек бўлди. Балки исм, балки исм ортига яширилган, бир фойдаланувчи, бир Худо биладиган қандайдир мўъжизакор куч уни ўзига боғлаб қўйди. Умрида ҳеч ким билан суҳбатлашмаган, ҳеч кимнинг бағрига интилмаган, ҳеч кимга ишонмаган инсон негадир мана шу ўзи бирор марта кўрмаган ва, афтидан, ҳеч қачон кўрмайдиган “Аноним”га яқинлик ҳис қилди. Ва беихтиёр уни суҳбатга тортди.\n“Ҳеч ким” – Салом.\n“Аноним” – Салом.\n“Ҳеч ким” – Биров билан суҳбатлашаётганмидинг?\n“Аноним” – Йўқ.\n“Ҳеч ким” – Унда нега каналда ўтирибсан?\n“Аноним” – Сен-чи?\n“Ҳеч ким” – …\n“Аноним” – Мен ҳам шунинг учун.\n“Ҳеч ким” – Сен ўзи… кимсан?\n“Аноним” – Бу муҳим эмас.\n“Ҳеч ким” – Лекин мен ўзим мутлақо танимаган инсоним билан суҳбатлаша олмайман.\n“Аноним” – Таниган инсонларинг билан-чи, ҳеч суҳбатлашасанми?\n“Ҳеч ким” – Ҳа.\n“Аноним” – Нимани суҳбатлашасан?\n“Ҳеч ким” – Айтарли ҳеч нарса. Ҳол-аҳвол сўрайман. Уларнинг гапини эшитаман.\n“Аноним” – Сен шуни суҳбат ҳисоблайсанми?\n“Ҳеч ким” – Мен бошқачасини билмайман.\n“Аноним” – Дунё сенинг ақлинг билан ўлчанмайди. Агар дунё фақат сенинг ақлинг билан ўлчанса, билгинки, у фақат сенинг дунёинг ва унда фақат сен яшайсан.\n“Ҳеч ким” – Мен барча бирдай яшайдиган дунёни кўрмаганман.\n“Аноним” – Шу боис сени у дунёга қабул қилишмаган.\n“Ҳеч ким” – Сен… мени танийсанми?\n“Аноним” – Қаердан танийман, ахир ўзинг суҳбатга тортдинг.\n“Ҳеч ким” – Мен ҳақимда нима биласан?\n“Аноним” – Фақатгина нимадандир қочишинг ва ниманидир топа олмаслигингни биламан.\n“Ҳеч ким” – Қаердан биласан?\n“Аноним” – Буни ўзинг айтиб турибсан.\n“Ҳеч ким” – Ахир бу ғойибона суҳбат, мени кўрмасанг, рост ёки ёлғон гапираётганимни аниқ билмайсан-ку?\n“Аноним” – Рост билан ёлғоннинг чегарасини белгилаб бера оласанми?\n“Ҳеч ким” – Реал ва виртуал ўлчам.\n“Аноним” – (кулги) Одамни ушлаш мумкин дегани бу ҳали у реал дегани эмас. Инсон ўнта бунақа Интернет ўйлаб топса ҳам, ҳақиқатни алдай олмайди. Ҳамма нарса битта асосга бориб тақалади аслида. Ёлғон тақдирларни белгилашни бошлаганда ҳақиқат ўлароқ қабул қилинади. Ва унутилган ҳақиқатлар ёлғонга айланади.\nУ ўзини қўярга жой тополмасди. Ким бу “Аноним”, нега бунча кўп нарса билади – бу сингари саволлар уни мутлақо қийнамайди. Унинг хаёли битта нарсада – яна бир бор суҳбатлашиш, яна бирор нима ҳақида гаплашишда. Бундан уни бир кун ажратиб турарди. Бутун бошли йигирма тўрт астрономик соат. Вақтни ўлдириш керак…\n(56 голосов, средний бал: 4,64 из 5)


Сафар Кокилов. Диктафон (интермедия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Диктафон (интермедия)\nСафар Кокилов. Диктафон (интермедия)\nКорхона бошлиғи ўринбосари Ёровнинг хонаси. Унинг олдида шу ишхона ходими Қобилов турибди.\nЁров: – Хўш-ш. Уртоқ Қобилов. Энди-и, сизни чақиртиришдан мақсадга ўтсак. Биз яқинда корхонанинг йиллик ҳисоботини аввал вилоятга, сўнг ундан юқорига топшириб келишимиз керак. Роса бош оғриқ иш-да. Тўғрисини айтганда, бизнинг бу қоғозларимизга уёқдагиларнинг кўзи учиб тургани йўқ. Лекин биз ҳисобот топширишимиз шарт ва мажбурий. Тартиб шунақа. Шундай бўлгач, ҳисоботни олувчига уёқ-буёқ қилиб обормасак бўмайди. Аксинча, ҳисоботни олиш уёқда турсин, ақалли мана бундоқ қилиб қараб қуймайди ҳам.\nҚобилов: – Уёқ-буёғи нима? Тушунмадим.\nЁров: – Оббо, нима бўларди? Пул-да, пул. Совға-салом.\nҚобилов (лабини буради): – Шу шартмикан? Қизиқ гап бўлди-ку. Бу ўзи давлатнинг иши бўлса, ҳамма ўз иши учун маош олаётган бўлса, нима уёқдагилар бизнинг совғамизга куни қолибдими? Шунга зор эканми?\nЁров: Ҳе, зор эмас. Зор эмас. Тушунмаган одамнинг гапини қилманг, Қобилов. Йўли шунақа, йўли. Дейлик ҳисоботнинг арзимас бирон хатоси чиқиб қолса-чи. Бор, тўғирлаб кел, дейди. Яна қайтишга тўғри келадими? Тўғирлаб борсанг, яна бир хато чиқади. Яна қайтасан. Йўл азоби – гўр азоби. Ҳе, шундан кўра биратўла совға-салом қилиб борсак, олам гулистон. Хатоларни ҳам ўз қўллари билан тўғирлаб, қабул қилади-қўяди. Тушундингизми?\nҚобилов: – Бўпти, бўпти. Тушундим. Хўш, мени нима қилишим керак?\nЁров: – Ҳа, ана энди ўзингизга келдингиз, Қобилов. Оббо, сиз-эй. Хуллас бунинг учун пул керак, пул. Биз бошлиқ билан келишдик. Барча ходимлардан 2000 сўмдан йиғадиган бўлдик. Бир киши ҳамма учун, ҳамма бир киши учун. Тўғрими? 90 фоиз одам пулни берди. Сиз билан бир-икки киши қолган. Шуни берсангиз деб, чақиртирган эдим. Маъқулми?\nҚобилов: – Ҳм-м. Гапларингизку маъқул. Лекин… Мен беролмайман-да.\nЁров: – Йе, йе. Нега? Нега беролмайсиз? Шунча одам берганда, сизнинг қаерингиз кам улардан? Ундай деманг. Сиз мард одамсиз. Берасиз. Берасиз.\nҚобилов: – Йўқ. Беролмайман. Бошқаларни билмадим-у, лекин менда ортиқча пул йўқ, ака. Бола-чақанинг оғзидан орттиролмаётибман…\nЁров: – Ҳе-е, унақа деманг-э. Ҳамма ҳам сиздай. Бола-чақа бизда ҳам бор. Кўпдан ажралманг. Яккамохов бўлиб юрманг. Бир илож қилинг. Беринг. Ўзи шу пул нима дегани. Улфатлар билан бир ошхонага кирсангиз бундан ўн баробари кетиб қолади. Анови куни бошлиқ билан тушликка чиқдик, еганимизга қорним тўймади-ю, нақд эллик минг кетиб қолди. Ана шу-да. Пулда қадр йўқ. Келинг шу арзимаган пул учун сан-манга бориб ўтирмайлик. Ташлаб кетинг. Ахир уёқда сўраб турибди. Сиз учун ўз чўнтагимдан тўлай олмайман-ку.\nҚобилов: – Иложи йўқ. Беролмайман.\nЁров (аччиғи чиқиб): – Хо-о. Бермай кўрингчи. Яхши гапни тушунмаётибсиз. Давлатнинг иши сизга ўйин эмас. Қани юринг бошлиқнинг олдига. Ўша ерда ҳам айтиб кўринг-чи. Нима деркансиз. Қани юринг, юринг.\nУлар олдинма-кетин бошлиқ хонасига кириб келишади.\nБошлиқ Бўриев ниманидир ёзиб ўтирибди. Уларга совуқ қараш қилади. Бироздан сўнг “уф-ф” деб, ручкасини столга ташлаб Ёровга қарайди.\nБўриев: – Хўш? Нима гап?\nЁров: – Манови киши анови… Ўзора терим пулини бермаётибди. Бермайман деди.\nБўриев Ёровга ўқрайиб қуяди ва Қобиловга қараб жилмайиб, мулойимлик билан: – Хўш отажон, нима гап? Нега пулни бермадингиз?\nҚобилов: – Ассалому алайкум, раис бобо. Энди узр. Бу кишига аҳволимни тушунтирсам, тушунмаётир. Ўзингиз биласиз 9 та болам бор. Оилани бир ўзим тебратаман. Нима қилай ахир? Сизларга берсам бола-чақанинг ризқи қийилади. Сиздан илтимос, айтинг, шу пулни мендан олмасин. Ёрдам қилинг. Бу кишига бир нима денг.\nБўриев (бош чайқаб): – Тўғри. Биламиз. Сизга қийин. Умуман ҳозир ҳаммага қийин. Сизни тушунаман. Сиз бизда эскидан ишлайсиз. Яхши ходимсиз. Виждонлисиз, бировдан бир тийин олмай ишлайсиз. Раҳмат. Шундай бўлиш керак. Лекин сиз ҳам бир ўйлаб кўринг. Менда нима айб? Бундачи? Ҳе-е. Билсангиз шу раҳбарлик ҳам кўп қийин. Лекин начора чидаймиз. Энди бизни ҳам ўйланг. Шу пулни бериб кетинг. Биз ҳам қараб турмаймиз. Бирон байрамда мукофот пули ёзармиз. Ёрдам қиламиз. Доим шунақа бўмайди. Ҳали яхши кунлар келади. Пулни бериб кетинг. Боринглар. Ўртоқ Ёров одамлар билан гаплашишни билинг-да. Тушунтиринг. Бўпти. Боринглар.\nЁров билан Қобилов чиқиб кетишади.\nОрадан бир неча кундан сўнг Қобиловни бошлиқ чақирган. Авзои бузуқ.\nБўриев: – Хўш Қобилов. Нега ҳалигача пулни бермадингиз?\nҚобилов (Қўлида газетага ўроғлик нарсани стул устига қўйиб, ўтиради): – Бермадим. Беролмадим. Ҳозирча кутяпман.\nБўриев: – Нима? Нимани кутяпсиз?\nҚобилов: – Жавобини.\nБўриев: – Қанақа жавобини? Жавобингизни бериб юборишимни кутяпсизми?\nҚобилов: – Йўғ-э. Бошқа жавобни. Мен министрликка хат ёзганман. Ўшанинг жавобини кутяпман.\nБўриев: – Ним-ма? Қанақа хат? Нима деб валдираяпсиз ўзи? Тузук гапиринг.\nҚобилов: – Ўша гап-да. Аҳволимни ёздим. Совға-салом учун пул беролмаслигимни ёздим. Қани кутайликчи. Нима дейишаркан. Зора улар мени тушунишса.\nБўриев (“Вах” деб, бошини ушлаб қолади. Сўнг Қобиловга еб қўйгудай бўлиб тикилади): – Хой, Қобилов, биласизми сиз кимсиз?! Сиз. Сиз. Сиз энг паст одам экансиз. Мен сизни бунчалик деб ўйламаган эдим. Наҳотки шу арзимаган пул учун министрни безовта қилган бўлсангиз-а. Ё тавба. Бу паскашлик-ку. Эшитган кулмайдими? Ҳозир одамлар миллионни кўрдим демаётир-а. Эса… Ҳе, қўйинг-э. Садқам одам кетинг-э. Боринг-э. Пулингиз бошингиздан қолсин. Лекин, Қобилов, айтиб қўяй, сиз билан бирга ишлаб турибмиз. Кўрамиз ҳали. Корхонанинг обрўини тўкиш қанақа бўлишини мен сизга кўрсатаман. Ҳали пушаймон бўласиз. Боринг. Йўк. Тўхтанг. Аввал менга Ёровни чақириб келинг.\nБироздан сўнг Қобилов Ёров билан яна киришади.\nБўриев Ёровга: – Бу кишининг пулини олманг. Шусиз ҳам ҳисоботни топшириб келамиз.\nЁров: – Йе. Нега? Ахир ўзингиз бир киши ҳам қолмасин дегандингиз-ку?\nБўриев: – Йўқ. Бу кишидан олмайсиз. Гап тамом. (Қобиловга қараб) – Бўпти. Сиз бораверинг. Сиздан пул олмайди. Чиқинг, чиқинг…\nҚобилов стол ўстига қуйган нарсасини эсдан чиқариб, чиқиб кетади.\nБўриев (унинг изидан): – Пасткаш…\nЁров: – Ҳа, тинчликми?\nБўриев: – Ҳе, манови пасткашни кўрмайсизми. Номард. Нима эмиш. Министирга шикоят ёзган эмиш.\nЁров (кўзлари ола-кула бўлиб): – Йўғ-э, наҳотки? Ўзи айтдими? Вой аблаҳ-эй. Энди нима қиламиз? Яна камиссия келарканда. Уф-ф. Нима қилай, пулни эгаларига қайтарайми?\nБўриев: – Мунча ҳовлиқманг-э. Нима камиссия кўрмаганмисиз. Ҳеч нарса бўмайди. Исбот қилолмайди. Гувоҳи йўқ. Пулини олганимиз йўқ-ку. Туҳмат деймиз. Иғвогар ёзувчи деймиз. Тўғрими?\nЁров: – Бошқаларчи? Келиб сўрашса…\nБўриев: – Бошқалар ўзи рози бўлиб беришган. Қолаверса бирма-бир сўраб юришига қўймаймиз-да. Кўрқманг. Лекин сиз ҳам бекор ўтирманг. Бу аблаҳнинг ишини ўрганинг. Бир икки хайфсан ёзиб, ишдан ҳайдаш даражасига обориб қўйинг. Тушундингизми. Кейин кўрамиз. Ўзи корхонада шунга ўхшаган бир-иккитасининг тухумини қуритмасак бўмайдиганга ўхшайди. Хўш-ш. (Ёровга кулиб қарайди.) Буёғи ўзи қанча бўлган. Айтмайсиз ҳам. Қани чиқарингчи. Ҳозир юқорига борсам керак бўлиб қолиши мумкин.\nЁров ён чўнтагидан пул чиқариб санайди ва бошлиққа ўзатади. Бошлиқ ҳам санайди.)\nБўриев: – Ҳа, Ёров?\nЁров: – Ҳа, Бўриев ака? Нима?\nБўриев: – Бу ерда кам-ку?\nЁров: – Ахир ўзингиз айтдингиз-ку?!\nБўриев: – Нима дедим?\nЁров: – Ановидан олма, дедингиз-ку.\nБўриев: – Йе, ундан олмаган бўлсангиз, менинг долиям кам бўлиши керакми?\nЁров: – Йе, камми? Узр, ака. Сал адашибман (ён чўнтагидан яна бир боғлам пул чиқариб стол устига ташлайди). Мана қолгани.\nБўриев: – Қаранг-а. Ўз фойдангизга янглишибсизда. Оббо, сиз-эй.\nШу пайт Қобилов эшикни очиб киради. Ёров пулларни яширади.\nБўриев: – Ҳа? Нима гап? Нега берухсат кирасан?\nҚобилов: – Узр, ака. Бир нарсам қолиб кетибди. (У келиб стол четидаги буюмини олади.)\nБўриев: – Нима бу? Нега бу ерда турибди?\nҚобилов: – Бу диктафон (қоғозни очиб, кўрсатади). Йе, ишлаб турган экан…\nБўриев: – Ним-ма? Дик-дик-дик-диктафон?\nЁров: – Қани бир эшитиб кўрайликчи?\nҚобилов (кулади): – Йўқ. Буни энди керакли жойда эшитиб кўрамиз (чиқиб кетади).\nБўриев: – Шошманг, шошманг. Тўхтанг. Оббо, уйимиз куймасайди, ўртоқ Ёров.\nЁров: – А? Шунақага ўхшаб қолди, ўртоқ Бўриев.\nИккови бир-бирига қараб бақрайиб қолишади.\n← Аввалги Аввалги Сафар Кокилов. О-о, буюк, буюк… (ҳажвия)\nКейинги → Кейинги: Сафар Кокилов. Чурра (ҳажвия)


ВАТАНПАРВАР - “Осмони мусаффо юрт фарзандлари” шиори остида маънавий-маърифий тадбир ўтказилди\nТадбирда Хўжаобод туман ҳокимининг ўринбосари И.Рахмонов, “Нуроний” ҳайрия жамоат фонди раиси А.Розиқов, “Камолот” ЁИҲ Хўжаобод туман кенгаши мутахассиси Ш.Жахонова, “Маҳалла” ҳайрия жамоат фонди мутахассиси Б.Ахмедов, туман Маънавият тарғибот маркази директори У.Очилов, Хўжаобод автомобиль мактаби бошлиғи ўринбосари Д.Ахмедовлар ҳамда 123 нафар оромгоҳ дам олувчилари иштирок этдилар.\nТадбир давомида спортнинг “Ёзги биатлон” тури бўйича мусобақа ташкил қилинди. Мусобақага автомобиль мактаби бошлиғининг спорт ишлар бўйича ўринбосари О.Азимов ва мураббий О.Чоловлар ҳакамлик қилдилар.\nМусобақа якуний натижалари бўйича қуйидагича аниқланди.\nҚизлар ўртасидаги бахслар\nI ўрин – Абдурахимова Мафтуна\nII ўрин – Ғапирова Дилнура\nIII ўрин – Ғанижонова Мадина\nЎғил болалар ўртасидаги бахслар\nI ўрин – Мухаммаджонов Асилбек\nII ўрин – Тўхтамуродов Қодиржон\nIII ўрин – Ғаниев Нурилло эгаллади.\nМусобақа ғолибларига “Ватанпарвар” ташкилоти Андижон вилояти кенгаши тасарруфидаги Хўжаобод автомобиль мактаби томонидан диплом ва эсдалик совғалари топширилди.\nШундан сўнг автомобиль мактаби чақирилувчилари томонидан ҳарбий чиқиш сахналари ҳамда автомобиль мактаби қошида ташкил этилган картинг спорт секция қатнашчиларининг кўргазмали чиқишлари намойиш этилди.


НАВРЎЗ – ҚАДРИЯТЛАР БАЙРАМИ | Uchquduq tumani 20-umumiy o'rta ta'lim maktabi rasmiy veb sayti\nНАВРЎЗ – ҚАДРИЯТЛАР БАЙРАМИ\nНаврўз ҳар йили юртимизга ризқ-рўз, тинчлик, омонлик, бахту иқбол, қут-барака олиб келмоқда.\nНаврўз ўзининг ана шу эзгу хислатлари билан барча ёшларни ҳар томонлама баркамол, маънавий етук, ватанпарвар, меҳнатсевар қилиб тарбиялашда улкан омил ҳисобланади. Чунки аждодларимиз мероси бўлган Наврўз эндиликда йилдан-йилга янада такомиллашиб бормоқда. Унинг тарбиявий куч-қудрати янада кенгаймокда. Демак, Наврўз баркамол, комил инсонни тарбиялашда муҳим ахамият касб этиб келмокда.\nМаънавият инсонга она сути, ота намунаси, аждодлар ўгити билан бирга кириб боради ва сингади. Табиатга яқинлик, жонажон ўлканинг бениҳоя гўзаллигидан баҳраманд бўлиш маънавиятга озиқ беради, кучайтиради, Маънавият ўз халқининг тарихи, унинг маданияти ва қадриятларини чуқур билиш ва тушуниб етишга суянгандагина қудратли кучга айланади. Тарихга мурожаат қилар эканмиз, бу халқ хотираси эканлигини назарда тутишимиз керак. Хотирасиз киши бўлмаганидек, ўз тарихини билмаган халқнинг ҳам келажаги бўлмайди.\nМаънавият инсонга ҳаво ва сувдек зарур. Инсон неча-неча азоблар ва қийинчиликлар билан маънавият чашмасини излайди. Маънавиятнинг маъноси кенг бўлиб, у тарих, маданият, ер, оила, ота-она, болалар, қариндош-уруғлар, қўни-қўшнилар, мустақил давлатимизга садоқат, инсонларга ҳурмат, ишонч, хотира, виждон, эркинлик кабиларни ўз ичига олади.\nЗеро, «Юксак маънавият-енгилмас куч» асарларида таъкидланганидек:\n«Миллий маънавиятимиз азалдан кандай омил ва мезонлар негизида шаклланиб келаётгани халкимиз учун энг азиз ва энг миллий байрам-шаркона янги йил булмиш Навруз айёми мисолида айникса, ёркин намоён булади.\nБарчамиз доимо орзикиб кутадиган ва катта хурсандчилик, шодиёна билан утказадиган Навруз байрами биз учун хаёт абадийлиги, табиатнинг устувор кудрати ва чексиз саховатининг, кўп минг йиллик миллий қиёфамиз, олижаноб урф-одатларимизнинг бетакрор ифодаси булиб келмокда.\nМухтасар килиб айтганда, янгиланиш ва эзгулик тимсоли бўлган Наврўз фалсафаси халқимизга мансуб одамийлик меҳр-оқибат, мурувват ва ҳиммат каби юксак хусусиятлардан озиқланиб келгани, аждодларимиз асрлар давомида қандай буюк умуминсоний ғоялардан бахраманд бўлиб маънавий камол топганининг яна бир тасдиғидир, десак, ҳеч қандай хато бўлмайди».\nДархақиқат, Наврўз – ўзбек ва шарқ халқларининг маънавий қадриятлар байpaми – мерос бўлиб, у ўқувчи ёшларни умуминсоний ва миллий қадриятлар, юксак ватанпарварлик, инсонпарварлик, меҳнатсеварлик, бунёдкорлик, дўстлик, меҳр-оқибат, эзгулик, адолат, тинчлик руҳида тарбиялашдаги бойлик ва буюк хазинамиздир. Мамлакатимиз мустақилликка эришгач, ижтимоий хаётнинг барча соҳаларида чуқур ўзгаришлар юз бера бошлади.\nАввало бу аҳолининг тарихан узоқ – миллий турмуш ва тафаккур тарзи, халқ анъаналари, урф-одатлари, маънавиятидан келиб чиқаётганлигида яққол намоён бўлмоқда. Ҳақиқий ўзбекона урф-одатларимизнинг ҳаётдан ўрин олаётгани, қадриятларимизнинг ўз мавқеини топаётгани ҳам шундан. Катталарга ҳурмат, оила ва фарзандлар тўғрисида ғамхўрлик қилиш, очиқ кўнгиллилик, одамларга хайрихоҳлик билан муносабатда бўлиш, ўзгалар кулфатига ҳамдардлик, ўзаро ёрдам туйғуси мамлакатимиз фуқароларига хосдир.\nМаъанавиятимизни шакллантиришда бу фазилатларни ёш авлод онгига, уларнинг тарбиясига тобора сингдириб бориш бугунги куннинг энг муҳим вазифасидир.\nЎрта Осиё, умуман Шарқ халқлари мутафаккирларининг илмий ва бадиий ижодида Наврўзга катта эътибор берилган. Ҳайдар Хоразмийнинг «Гул ва Наврўз» достонида, Умар Хайёмнинг «Наврўзнома» асарида Наврўз бу – оламнинг хуррамликка юз тутиши, чаманлар чиройи жаннатдан нишон беришини тасвир этади. «Ошиқлар тумори» асарида Наврўз байрамининг латофати куйланади.\n1990 йилдан бошлаб республикамизда Наврўз байрами дам олиш куни деб эълон қилинди. У юртимизда яшовчи барча миллат, элатлар ўртасидаги дўстлик, биродарлик ва ҳамжиҳатликни мустаҳкамловчи байрам сифатида нишонланади.\nБу тадбирлар барчаси Наврўз байрамининг барча таълим-тарбия масканларида, оила даврасида, маҳалла, вилоят ва республика миқёсида ташкилий равишда ўтказилишига қаратилгандир.\nШарқ халқлари, жумладан, ўзбеклар орасида тарқалган ва бугунги кунгача етиб келган анъаналар, байрамлар, расм-русумлар, одатлар, удумларнинг ҳар бири ўзига хос одобномадир. Чунки, улар бошдан-оёқ халқ педагогикаси анъаналари, халқ одобномаси, ибратномаси билан йўғрилган.\nХўш, Наврўзнинг маърифий, ахлоқий, тарбиявий воситалари нималардан иборат?\nАввало, Наврўз меҳнат, ҳунар-касб, ҳамкорлик, дўст-биродарлик, ўртоқлик, инсонийлик, тантилик, билимдонлик, зукколик, топқирлик, юртсеварлик, тўғрилик, яхшилик, ҳалоллик, адолат, меҳмондўстлик, меҳр-оқибат, қадр-қиммат, тозалик, деҳқончилик, чорвачилик, боғдорчилик маданияти, ҳайвонлари, паррандалар, ер, сув, табиатга муносабат, инсонга муҳаббат каби умумбашарий қадриятлар асосида қурилган, уларни тарғиб-ташвиқ қилган халқона байрамдир. Бошқача айтганда, мазкур байрамда халқ донишмандлигию педагогик анъаналари, ижтимоий-сиёсий, ахлоқий, фалсафий, маиший ҳаёти ва дунёқараши, асрлар давомида тўпланган, қўлга киритган тажрибалари кўз-кўз қилинади. Халқ ўйинлари, жисмоний тарбияга оид қарашлари, ютуқ-тажрибалари намоён бўлади.\nБулар нималарда, қандай анъаналар, воситалар, методлар, йўллар орқали амалга оширилган?\nЎзбек болалар миллий ўйинлари: (улардан бир қисми умумтуркий болалар халқ ўйинлари бўлиб, бутун Шарқ шу жумладан, Ўрта Осиё халқлари орасида кенг тарқалган) кураш, от ўйини, ёғоч ўйини, кўпкари, пойга, узоққа тош ирғитиш, чиллак зувиллатар, «зув-зув», совунланган ходага чиқиш, ошиқ соққа, бекинмачок, қулоқ чўзма, каптарбозлик, қушбозлик, варрак, бўри-бўри, пошшо-вазир, қўчқор уриштириш, хўроз уриштириш, тухум уриштириш, дўппи отиш, ланка, ҳаккалама-дуккалама, ариқ қазиди, девор урди, қуш ҳайдаш, тойчоқ-тойчоқ, сочпопук, тўй-тўй, келин-куёв, оқизоқ-оқизоқ, меҳмон-меҳмон, қўзи-қўзи, арқон-арқон, сигир соғди, жуфтми-тоқ, лой-лой, парсилдоқ, оқ теракми-кўк терак, боғбон-боғбон, кўчат экди, Ё рамазон, деҳқон-деҳқон, данак ўйини (жуфтми тоқ), қовун-қовун, овуш, мол сўйди, тўптош, ким олади шугинаниё, варрак, лайлак-лайлак, чўп ўйин, қўғирчоқ ўйин, ёғоч от ўйини, туя-туя, эчки-эчки, эшак минди, даста ўйин, қора-қуш, ғиди-ғиди, тарс-турс, халфана-халфана… Рўйхатни истаганча давом эттириш мумкин.\nХуллас, ўзбек халқ миллий болалар ўйинларининг ҳар бири бир олам, ахлоқ-одоб бобида, жисмоний чиниқиш, камолот соҳасида ибратли воситалардандир. Диққатга сазовор томони шундаки, спорт ва жисмоний етуклик билан боғлиқ ўйинлар соф ўйин ҳолатида, айни дамда соз, сўз ва рақс билан биргаликда ижро этилган.\nҚишнинг аёзли, қор-ёмғирли кунларидан сўнг ҳавонинг исиб кетиши, кўм-кўк майсазорларда эркин ўйинлар, жисмоний тарбия ва спорт билан боғлиқ машқларга ташналик Наврўздаги болалар халқ ўйинларига хос хусусиятларни белгилайди. Улар нималардан иборат?\nБиринчидан мазкур ўйинлар очиқ ҳавода, кенг майдонда ўтказилган, иккинчидан, ўйинлар хатти-ҳаракатлар, куй-қўшиқлар билан ҳамкорликда ўтган; учинчидан, ҳар қачонгидек чаққонлик, эпчиллик, тезкорлик, зукколик, бардошлилик, кучлиликка эътибор қаратилган; тўртинчидан, ўйинларда ҳайвонот дунёси ва ўсимликлар олами, табиат саховатига алоҳида аҳамият берилган.\nНаврўз болалар ўйинлари ҳам ҳар бир маҳалла, овул, қишлок, даҳа ёхуд туманнинг ўзида мустақил тарзда қатнашчиларнинг хоҳиш-иродасига кўра ташкил қилинган. Бир маҳалладаги ўйинлар иккинчисига, иккинчи овулдаги учинчисига тўғри келиши шарт бўлмаган. Ўйинларни ташкил этиш жой билан боғлиқдир. Масалан, уларнинг кўпчилигини шаҳар муҳитида қўллаб бўлмайди. Шу боис маҳалла, қишлоқ, туман, вилоят ўз имконият, турмуш тарзи шарт-шароитларидан келиб чиқиб, Наврўзнинг бошқа ўйинлари каби болалар ўйинларини ҳам ташкил қилмоқлари лозим.\nАйтайлик, қишлоқда Наврўз тантаналари бошланди. Ҳамма ёқда карнай, сурнай, доира овозлари. Чор-атрофда кўкатлар, бойчечаклар… Сумалак учун тараддуд кўрилаётир. Қишлоқда бунинг учун ўрталикдан кенг жой танланади. Жой танлаб, ўчоқ қазишу, ўтин ёришдан наврўзга хос болалар ўйинлари, жисмоний қобилият баҳслари ҳам ажойиб бир кўтаринки, байрамона ҳолатларда бошланади.\nЎчоқ қазиш, ўтин тайёрлаш, куракчаларда чопиш шартлари билан ўсмирлару болаларнинг эпчиллиги, куч-қуввати, зарб маҳорати синовдан ўта бошлайди. Ёки қозон атрофига ўралашаётган, бўш турган болага «Эшмат, Тошмат билан олишолмайсанми, кел, ота ўғил, бир курашга туш-чи», деб уларга ёқа ушлатиш билан кураш бошланиб кетади. Қулоқчўзма учун танга ташланади. Курашга-кураш, беллашувга-беллашув, ўйин кулгига-ўйин кулги қўшилиб кетади. Қийқириқлар, ҳаяжонлар, олқишлар, дуолар, мадҳиялар… Сумалак тун бўйи пиширилиши сабабли ўйин-кулги, қий-чув, шовқин-сурон ҳам бутун тун давом этади…\nДемак, Наврўз маънавият, қадриятлар, урф-одат, анъаналар, меҳнат, шодлик, саломатлик байрами бўлиши билан бирга халқ одобномасидир. Шу боис, у ҳам тарихий, ҳам навқирондир.\nБаҳор фасли, Наврўз айёми, гуллар чамани инсонларга куч-ғайрат, кўтаринки кайфият бағишлайди, янги-янги орзу-умидлар, завқу-шавқ улашади, дейди Алишер Навоий.\nДемак, Наврўз гул, шодлик, дўстлик, меҳнат, шунингдек, яшариш, янгиланиш, покланиш, тозариш, бойчечак ифоридек хушбуй, шафтоли гулидек гузал байрамдир.\nХалқ тарихининг бир таркибий қисми бўлмиш миллий урф-одатлар байрами Наврўз ҳозирги кунда кўп миллатли Ўзбекистон халқлари дўстлиги мустақиллигини таъминлаш, Ватаннинг бахт, саодат, равнақи учун хизмат қилади.\n15/03/2019 | O'qituvchilarga . Yangiliklar . Yurtimiz yangiliklari\nFizika fanidan olimpiada savollari


“Келин салом” шариатда борми? | Azon.uz - Ахборот-таҳлилий портал\n6970 06:30 20.03.2020\nИкки аёлнинг суҳбатига бехосдан гувоҳ бўлиб қолдим. Улар ўзаро келин салом маросими ҳақида суҳбатлашиб кетишаётган эди. Бири яқинда тўй қилганини ва келин салом маросими ажойиб ўтгани, ёр-ёр айтиш учун қудаси фалончи артистни олиб келганини фахр билан мақтанаётганини эшитиб тўғриси хайрон қолдим.\nҲар бир халқнинг ўзига яраша урф-одатлари бўлади. Хусусан бизнинг ҳам хос ва мос урф-одатларимиз борки, уларнинг барчаси бизнинг ўзлигимиздан хабар бериб туради. Чунки улар миллийлик ва маданиятимизни ифода этса-да, лекин асли ўзаги динимиз ҳукмларидан олинган бўлади ёки энг камида унга хилоф бўлмайди. Аммо худосиз бўлган шўролар даври тузумининг сиёсати туфайли юртимиз аҳолиси диндан анча узоқлашди. Натижада бизга мутлақо бегона бўлган урф-одатлар пайдо бўлиб халқнинг онгига сингдирилди. Бидъат-хурофот ўлароқ пайдо бўлган урф-одатларнинг сон-саноғи йўқ. Ана шундай бидъатлардан бири ҳозирги кунда “келин салом” маросими десак, хато бўлмайди. Бу ҳақида эшитмаган инсон бўлмаса керак.\n«Янги келинчак уни йўқлаб келаётган меҳмонларга эҳтиром кўрсатиб салом берса, нимаси ёмон?» дерсиз. Тўғри, салом бериш шариатимизда суннат амал. Ва бу амал туфайли қанчадан-қанча баракотлар, хайриятлар ва ўзаро меҳр-оқибатлар тикланиб, мустаҳламланади. Фақатгина бу амал шариатимизга мувофиқ бўлиши шарт.\nБу маросим ҳозирги кунда жуда оммалашиб кетган. Баъзи жойларда бу худди тўйдек ўтказилади. Бунинг барча ташвиши эса қиз чиқараётган ота-онага тушади. Улар келин салом учун алоҳида тайёргарлик қилишлари шарт. Тўйдан кейин ўтказиладиган бу маросим ҳозирги кун ҳолатидан келиб чиқиб айтганда тўйнинг давомидек кўринади. Махсус либослар, тоғоралар, санъаткорлар (ҳозирги кунда уларнинг нархи юз доллардан бошланиб, минг долларгача етган), шу билан бирга совға саломлар буларнинг барчаси қиз ўстирган муштипар ота-онанинг бўйнида. Эсон-омон тўйни ўтказиб олдик, деб турган ота-она учун яна шунча ташвиш. Маросим давомида қилинган исроф барчага маълум. Қолаверса, келин саломдан барча қиз чиқарган ота-оналар безиб қолишган. Лекин мажбур бўлганларидан, қудаларининг олдида сохта обрў-эътибор олиш, ундан ташқари қизининг ушбу хонадонда тиниб-тинчиб кетиши учун ҳам бунга сабр қилишмоқда.\nШариатимизда эгилиб салом беришдан қайтарилганимиз ҳақида ҳозирги кунда жуда кўпчилик билмайди. Салом бериш вақтидаги эгилишнинг ҳукми қуйдагича: cаҳобалар Набий соллаллоҳу алайҳи васалламдан: «Киши биродарига йўлиққанда (саломлашиш учун) унга эгилса бўладими?» деб сўрадилар.\nШунда у зот: «Йўқ», дедилар («Мажаллатул буҳусил исламия»).\nДемак, «келин салом» маросимида келинларимиз етти букилиб салом берар эканлар, бу шариатимизнинг кўрсатмасига хилофдир. Агар намоздаги рукуъ даражасида эгилиб салом берса, қаттиқ гуноҳкор бўлади. Шундай экан нима учун ёши улуғлар бу бидъатга чек қўймайдилар. Аксинча, улар келинларга қараб эгилиб-эгилиб салом қилинг, дея маслаҳат ҳам беришади.\nБидъатлар динни яхши билмаслик оқибатида келиб чиқади, деб бекорга айтилмаган. Ҳар қандай ота-она қизининг бахти учун ҳамма нарсага тайёр бўлади. Лекин мазкур бидъатларга кимдир чек қўймаса, кундан-кун илдизи отиб бораверади. Шундай экан, бундай динимизга хилоф ишларни бартараф қилиш учун мўмин-мусулмонлар биргаликда курашишлари вожибдир.\nНозима Умарали қизи.\nкелин Махсус шариат Мақолалар таҳлил Ислом\n1760 06:00 11.05.2020\n2305 08:30 29.02.2020\n10674 16:00 12.02.2020\n1672 08:00 11.02.2020\n3063 18:00 07.02.2020


Москвада Қирғизистон ва Тожикистон фуқаролари ўртасида муштлашув бўлиб ўтди\nСешанба куни кечқурун Москвада Тожикистон ва Қирғизистон фуқаролари ўртасида бўлиб ўтган жанжал натижасида олти киши касалхонага ётқизилди, яна тўққиз киши қўшимча тергов учун ИИВга олиб кетилди.\nМушталшувлар 18 май оқшомида Москванинг жануби-ғарбий қисмида жойлашган Вернадский проспектидаги кафега ташриф буюрувчилар ўртасида бўлиб ўтди, деб хабар беради «ТАСС» Россия ИИВнинг Москвадаги Бош бошқармаси матбуот хизматига таяниб. Жанжални ташаббускорлари ҳали аниқланмаган.\nАгентликнинг маълумотларига кўра, ҳибсга олинганлар орасида миграция тўғрисидаги қонун ҳужжатларини бузганлик учун икки киши (Россия Федерацияси Маъмурий ҳуқуқбузарлик кодексининг 18.8-моддаси 3-қисми), етти киши — майда безорилик учун маъмурий жавобгарликка тортилган. Россия Федерацияси Маъмурий жавобгарлик тўғрисидаги кодексининг 20.1-моддаси).\nҚирғизистоннинг Россия Федерациясидаги элчихонаси вакиллари Москвадаги жанжал ҳақида ҳозирча изоҳ беришмади. Москвада сешанба куни кечқурун бўлиб ўтган оммавий муштлашувда Тожикистон фуқаролари иштирок этмади, деб хабар қилди 19 май куни Россия Федерациясидаги Тожикистон элчихонаси.\n«Тожикистоннинг Россия Федерациясидаги элчихонаси консуллик хизмати ходими Ички ишлар вазирлиги раҳбарининг Вернадский проспектида ёрдамчиси Оксана Шликова билан учрашди. У Тожикистон фуқаролари жанжалда қатнашмаганлигини, шунинг учун тожикистонликларнинг ҳеч бири ҳибсга олинмаган», дейилади Тожикистон элчихонасининг Россия Федерациясига йўллаган мактубида.\n“Оксана Шликова Қирғизистон фуқаролари ўртасида оммавий муштлашув рўй берганини айтди, Россия оммавий ахборот воситаларининг унда Тожикистон фуқароларининг иштирок этгани ҳақидаги маълумот ёлғон», деб таъкидлайди Тожикистон дипломатик ваколатхонаси.\nТАССнинг ҳуқуқни муҳофаза қилиш идораларидаги манбаси Тожикистон ва Қирғизистон фуқаролари ўртасидаги оғзаки тўқнашув муштлашувга айланганини, унда 15 киши иштирок этганини айтди. Аввал можаро шахсий душманлик сабабли авж олган ва кундалик характерга эга, дея қўшимча қилди агентлик манбаси.\nМосквада илгари Марказий Осиё мамлакатлари аҳолиси ўртасида тўқнашувлар бўлган, аммо сўнгги муштлашув қирғиз-тожик чегарасидаги қуролли тўқнашувдан кейин нима бўлганлиги ҳақида хавотирни кучайтирди.\n28-30 апрель кунлари Қирғизистон ва Тожикистон чегараларида қуролли тўқнашув бўлиб ўтди, натижада 154 киши жароҳат олди, 36 киши вафот этди, шу жумладан икки бола. Тожикистон расмийлари 19 киши ўлган ва 87 киши яраланганини расман эълон қилди.


Мухолифларини қайнатаётган ҳукуматни танқид қилган Британия элчиси тақдири нима бўлди?\n18 апрел 2021, Тошкент вақти: 17:35\nФарангис Саид Британиянинг “Гардиан” газетасида ёзилишича, мамлакатнинг Ўзбекистондаги элчиси Крег Мюррей истеъфога чиқишга мажбур қилинган. Унга ё истеъфо бериш ёки ишдан бўшатилиш шарти қўйилган.\nБритания Ташқи Ишлар Вазирлиги бу хабарни инкор этиб, Мюррейнинг ватани Шотландияда даволанаётганини таъкидлашда давом этмоқда.\nЭлчи Мюррей атрофидаги шов-шув эса, жамоатчиликнинг Британия ташқи сиёсати ва унинг устувор йўналишларини савол остига қўйишига асос бермоқда.\nШу кунгача дипломат Ўзбекистондаги инсон ҳуқуқлари борасидаги вазиятдан хавотир билдириши билан жамотчиликка яхши танилган ва инсон ҳуқуқлари фаоллари орасида обрў қозонган эди. Ўтган йил ноябр ойида Фридом Хаус ташкилотида қилган чиқишида Крег Мюррей Ўзбекистон ҳукумати мухолифларни қайнаган сувга ботириб, ўлдираётганини айтган:\n- Қайнаган сув билан қийнаш натижасида ҳалок бўлган Авазов ва Олимов билан боғлиқ даҳшатли ҳодиса халқаро ҳамжамиятнинг жиддий ташвишига сабаб бўлди. Барчамиз бу алоҳида олинган, якка ҳодиса эмаслигини яхши биламиз.\nБу ва бошқа чиқишларида Британия элчиси Ўзбекистон ҳукуматини маҳбусларни қийнаш амалиётини тўхтатишга чақирган ва:\nМаълумотларга кўра, Мюррейнинг истеъфога чиқиши ва Британияга чақириб олинишини расмий Лондондан нафақат Тошкент, балки Вашингтон ҳам талаб қилган. Биз АҚШ ҳукумати томонидан Британия расмийларига босим бўлган ёки бўлмаганини аниқлаш мақсадида бир неча кун давомида АҚШ Давлат Департаменти билан боғланишга ҳаракат қилдик. Аммо Департамент расмийлари саволларимизга жавоб беришдан бош тортдилар.\nСаволларимизга жавобни эса вазиятни кузатиб келаётган мутахассисдан олдик. Суҳбатдошимиз Жэклин Миллер, Вашингтонда жойлашган Стратегик ва халқаро тадқиқотлар марказидаги Россия ва Евроосиё дастури директори муовини. Вашингтон Лондонга Оқ Уй сиёсатини танқид қилаётган элчини чақириб олишни талаб қилиб, босим кўрсатган бўлиши мумкинми, деган саволимизга Миллер:\n- Албатта, бу эҳтимолдан ҳоли эмас. Бироқ, фикримча, Тони Блэр бошчилигидаги Британия ҳукумати АҚШнинг аксил-террор урушини шу қадар қўллаб-қувватлаб келаяптики, Британия расмийлари АҚШ босимига муҳтож эмаслар. Улар ўз хоҳишларига кўра элчини чақириб олганлар, деб ҳисоблайман.\nЭлчи Крег Мюррейни Британия ҳукуматининг ўзи чақириб олганми ёки расмий Лондон бундай қарорни АҚШ босими натижаси ўлароқ қабул қилганми, деган савол мазкур ишдаги энг муҳим савол бўлмаса керак. Муҳими – дунёнинг энг ривожланган ва демократик ҳисобланган икки етакчи давлати инсон ҳуқуқлари масаласини аксил-террор урушига қурбон бераётганида, деб давом этади вашингтонлик мутахассис Жэклин Миллер:\n- Менимча, инсон ҳуқуқлари масаласи АҚШ ҳукумати учун муҳим. Аммо ҳозирда инсон ҳуқуқлари устиворлиги хавфсизлик, хусусан аксил-террор уруши устиворлиги билан тўқнашмоқда. АҚШ ҳукуматининг Ўзбекистонда инсон ҳуқуқларини устивор этиб белгилаши қийин, чунки бу масала аксил-террор урушига қарши чиқиши мумкин. Ҳам инсон ҳуқуқларини муҳим деб белгилаш, ҳамда президент Ислом Каримов билан ҳамкорлик қилиб, ҳарбий базаларни сақлаб қолиш – бир-бирига зид бўлган икки вазифадир. Уларнинг ҳар иккисини бир вақтда устивор деб белгилаб бўлмайди.\nКрег Мюррей ишига муносабат билдирганлар орасида Британиянинг собиқ Ташқи ишлар вазири Робин Кук фикри эътиборга сазовордир. Британиянинг “Индепендент” газетасида у шундай деб ёзади:\n“Ташқи ишлар вазири бўлганимда мен қийноқларни ҳимоя қилишга тайёр бўлган ҳеч бир одамни учратмадим. Аммо мен “бу менинг ишим эмас”, деганларнинг кўпини кўрдим”.\nМаҳаллий ҳукуматларнинг ўз фуқароларига қандай муносабатда бўлиши билан қизиқмайдиган дипломатлар кўплигини қайд этар экан, собиқ Ташқи ишлар вазири “бу нотўғри ёндашув”, дея таъкидлайди. Ўзбекистон террорчи жангариларга қарши курашда керакли рол ўйнаётганини қайд этар экан Робин Кук, фундаменталистлар фаолияти Каримов ҳукумати олиб бораётган репрессив сиёсатни оқлаш учун асос бўлмайди, деб фикр билдиради.\n“Аксинча, ҳукумат томонидан таъқиб қилинганлар ва ундан қўрққанлар ҳукуматнинг ағдарилишини исташади ва шу туфайли унинг душманларини қўллаб-қувватлашга тайёр бўлади. Агар Ўзбекистон ҳукумати террорчиларни йўқ қилмоқчи бўлса, у очиқ жамият тарафдорлари билан бир томонга ўтиши лозим”.\nБритания ҳукумати сиёсатига тўхталар экан собиқ Ташқи ишлар вазири, у қисқа муддатли манфаатларни кўзлаётганини айтиб, мана бундай фикр билдиради: “Биз инсон ҳуқуқларини ҳимоя қилишимиз лозим, чунки бу тўғри йўл. Принципда тўғри бўлган йўл эса узоқ муддатда амалда ҳам тўғри бўлиб чиқади”.


Uzcard ва ЮНИСТРИМ ҳамкорликда пул ўтказмасини амалга оширувчи янги хизмат турини тақдим этди » Ўзбекистон янгиликлари – Zamin.uz\n17 июль 2019, 18:10\nUzcard карталари ҳамда Uzcard-UnionPay кобейджинг карталари ЮНИСТРИМ халқаро тизим орқали пул ўтказмаларини қабул қилади.\nШу кунларда ЮНИСТРИМ халқаро пул ўтказмаси тизимини Ўзбекистон Республикасида жорий этилишига доир келишувга эришилди. Унга биноан, Uzcard ва Uzcard-UnionPay кобейджинг карталарига Россия Федерацияси ҳамда МДҲ давлатларидан пул ўтказмасини амалга ошириш имконияти яратилди.\nЮНИСТРИМ тизими орқали халқаро миқёсда пул ўтказмасини амалга ошириш хизматининг қулайликлари қуйидагилар:\n- Uzcard ва Uzcard-UnionPay кобейджинг карталарига бир зумда пул ўтказмасини амалга ошириш мумкин;\n- Uzcard ва Uzcard-UnionPay кобейджинг карталарига комиссион тўловларсиз пул ўтказмасини амалга ошириш мумкин;\n- ЮНИСТРИМ халқаро тизиминиг хизматлари банк ва савдо шаҳобчаларида онлайн-тартибда мижозлар эътиборига ҳавола этилади.\n“Uzcard ва ЮНИСТРИМ ўртасида ҳамкорликка эришилгани, карта эгалари учун онлайн-тартибда пул ўтказмаларини қабул қилиш имкониятини яратди. Эндиликда, пул ўтказмасини қабул қилиш учун банкга бориш эҳтиёжи қолмади. Пул маблағини юборувчи шахс Uzcard картасининг рақамини ва эгасининг исм, шарифини билиши кифоя. Доллар, евро ва рубл пул бирликларини юбориш жараёни комиссион тўловларсиз амалга оширилади ҳамда автоматик равишда сўм пул бирлигимизга конвертация қилинади”, – деб таъкидлайди ЯУПМ Бош директора Махмудов Ахрор.\nЮНИСТРИМ халқаро пул ўтказмаси тизими 2001 йилдан бошлаб ўз фаолиятини олиб боради ва Россия Федерациясида йирик компаниялардан бири ҳисобланади. ЮНИСТРИМ тизими орқали онлайн-тартибда ҳамда мобил илова орқали пул ўтказмаларини амалга ошириш имконияти мавжуд. Бугунги кунга келиб, 300 дан ортиқ банк ҳамда чакана савдо тармоқлари ушбу тизим хизматларини мижозларга ҳавола этиб келмоқда.\nЯнгиликлар » Технология » Uzcard ва ЮНИСТРИМ ҳамкорликда пул ўтказмасини амалга оширувчи янги хизмат турини тақдим этди\n22:30 Энди Uzcard пластик карточкалари орқали валюта олиш имконияти пайдо бўлади\n00:53 Ўзбекистонда кобейджинг пластик карталари муомалага чиқарилади\n16:43 Ўзбекистонда илк кобейжинг пластик карталари 1 июлдан чиқарилади\n15:18 Ўзбекистонда Хитойнинг Unionpay карталари орқали тўлов имконияти пайдо бўлди\n18:46 Beeline абонентлари UzCard иловаси орқали алоқа хизматлари учун тўловлари амалга оширишлари мумкин


18.07.2020 19:27 0 1929\nКўпчилик абитуриентлар паспорти билан муаммоси борлиги туфайли, онлайн рўйхатдан ўта олмаётгани ҳақида мурожаат қилишган эди. Бу ҳақда аввалроқ каналимда ҳам ёзгандим.\nРасмийларнинг хабар беришича, бундай абитуриентларнинг муаммоси қуйидагича ҳал қилинади:\n1-тоифа: яқинда паспорт олган, лекин ДТМ сайтида паспорт маълумотлари кўринмаётгани учун рўйхатдан ўта олмаётганлар\nЎша янги олган паспорти билан ўзига энг яқин исталган ОТМлардан бирига бориб, рўйхатдан ўтади.\n2-тоифа: паспорт олиш ёшига етмаганлар\nУлар аввал ўзининг туманидаги паспорт столга мурожаат қилиб, 09-шакл маълумотнома олади. Сўнгра ўзига энг яқин исталган ОТМлардан бирига бориб, рўйхатдан ўтади.\n3-тоифа: яқинда паспорт олиш ёшига етган, паспорт олиш учун ариза топширган, аммо ҳали паспорти тайёр бўлмаганлар\nУлар ҳам аввал ўзининг туманидаги паспорт столга мурожаат қилиб, 09-шакл маълумотнома олади. Сўнгра ўзига энг яқин исталган ОТМлардан бирига бориб, рўйхатдан ўтади. Агар уларга сал аввалроқ 09-шакл маълумотнома берилган бўлса, унда яна янгитдан олиш шартмас, ўша берилгани бўйича бораверсин.\n4-тоифа: паспортини йўқотган ёки шикастлаган, янги паспорт олиш учун ариза берган, аммо ҳали паспорти тайёр бўлмаганлар\nОТМга бориб рўйхатдан ўтиш учун қуйидаги ҳужжатлар керак бўлади:\n1) паспорт ёки 09-шаклдаги маълумотнома (оригинали)\n2) мактаб шаҳодатномаси ёки коллеж/лицей дипломи (оригинали)\n3) агар бўлса, имтиёз қўллашга асос бўлувчи ҳужжатларнинг оригинали (ногиронликни тасдиқловчи, хорижий тил билиш сертификати, тавсияномалар ва ҳ.к.).\nРўйхатдан ўтиш учун бошқа ҳеч қандай ҳужжат ёки фотосурат шарт эмас.\nЭслатма: 20 июл, душанба – рўйхатдан ўтишнинг охирги куни.\nИнсайдер бугун, 09:32\nТехнология 27/05, 11:36\n«Рақамли мобил паспорт» ҳақида қарор лойиҳаси эълон қилинди


Гвардиола Украинадан уй сотиб олганини айтиб ҳазиллашди\n«Манчестер Сити» бош мураббийи Хосеп Гвардиола ЕЧЛ 1-тури доирасида Донецкда «Шахтёр»га қарши кечадиган ўйин олдидан ўз фикрларини билдирар экан, фаолияти давомида Украинага кўп марта келишига тўғри келгани ҳақида гапириб ўтди.\n«Шахтёр»га қарши бунчалик кўп ўйин ўтказишдан тўйиб кетмадимми? Ҳа, бу ердан ҳатто квартира ҳам сотиб олганман! «Шахтёр»га кўп марта тўқнаш келганман: «Барселона» билан, «Бавария» билан ва энди «Манчестер Сити»да.\nБу ерга деярли ҳар мавсумда келаман. Ўрганиб ҳам қолдим ва бу менга жуда ёқади.\n«Шахтёр»га қарши ўйнаш ҳар гал қизиқарли ва барча ўйинлар бир-бирига ўхшаш тарзда кечади. Луческонинг жамоаси билан баҳслашиш қийин бўлганди. Эсимда, биринчи ўйинимиз жуда қийин кечган ва адашмасам, охирги дақиқада гол уриб ғалаба қозона олгандик.\n«Шахтёр»да ўйнаган жуда зўр ўйинчиларни эслайман. Срна, Виллиан – булар жуда ажойиб футболчилар. Фонсека келганида ҳам жамоа ташкилий томондан зўр ўйнарди – чизиқлар ўртасида бўшлиқлар бўлмасди. Шунга қарамай, ўтган мавсумда анча осон ғалаба қозонгандик. Мен «Шахтёр»ни жуда ҳурмат қиламан», – деган Гвардиоланинг сўзларини келтирди украин клуби расмий сайти.\n«Шахтёр» – «Сити» учрашуви бугун оқшом, Тошкент вақти билан пайшанбага ўтар кечаси соат 00:00да бошланади.\nМанчестер Сити Хосеп Гвардиола Шахтёр Донецк\nСалоҳ ва Погба ўйнамайди. «МЮ» ва «Ливерпуль» ўйини учун таркиблар маълум\nКлопп: «Дунё ҳозир циркка ўхшайди, биз эса унинг марказидамиз»\nСульшер: «Ишонаманки, «МЮ» чемпионликни «Ливерпуль»дек 30 йил кутмайди»\nГвардиола: «Умид қиламанки, шундай ўйнашда давом этамиз»


«Нега энди йўқ?»: дунёнинг энг бадавлат кишисидан 10 иқтибос - xabar.uz\n«Нега энди йўқ?»: дунёнинг энг бадавлат...\n09.10.2019 19:42 0 2768\n«Forbes» талқинига кўра, 2018 йили $135,6 млрд. бойлиги билан дунёнинг энг бадавлат кишисига айланган Жефф Безосдан иқтибослар.\nБизнесда энг кўп бериладиган савол: «Нега?». Жуда яхши савол, аммо бундан ҳам зўри бор: «Нега энди йўқ?».\n«Wired» учун интервьюсидан, 2011 йил 13 ноябрь.\nДоим келажакка мослашиб бориш зарур. Атрофингдаги дунё ўзгараётганида ва сенга терс туриб олганида, шамол ортингдан эсаётганида, буни тушуниб олиш ва отни қамчилаб қолиш керак. Сўнгги пушаймон — ўзингга душман.\n«The Washington Post» учун интервьюсидан, 2015 йил 25 сентябрь.\nАксарият китобларга видео ва анимациялар қўшиш фойдасиз. Бу китобни кучайтирмайди, қайтанга ўқувчини чалғитади. Китобга видео қўшганингиз билан Ҳемингуэйни бошқа кучайтира олмайсиз-ку.\n«The Washington Post» учун интервьюсидан, 2010 йил 28 июль.\nИстеъмолнинг энг ёмон шакли одамларни аслида ҳаётларини яхшилашга хизмат қилмайдиган нарсаларни сотиб олишга ундашидир. Банкларга борганимда, одамларга кейин фақат таътилда боришгагина ярайдиган уй учун иккинчи кредит таклиф этилаётган рекламаларни кўрсам, хафа бўлиб кетаман. Бориб турган ёвузлик.\n«Wired» учун интервьюсидан, 1999 йил 1 март.\nАгар сиз бу дунёда қизиқроқ нимадир қилаётган бўлсангиз, танқидчилар топилади. Агар умуман танқидни кўтармасангиз, ҳеч бир янгилик ёки қизиқарли ишга қўл уриб ўтирманг.\n«Vox Media's Code Conference», 2016 йил 31 май.\nНазаримда, инновациялар учун ёмон даврнинг ўзи йўқ. Яхши замон бўладими, ёмонми — инновация билан шуғулланаверинг... Бизнинг бунга шунчалик ишончимиз комилки, бошқа йўлимиз ҳам йўқ, шекилли.\n«Bloomberg» учун интервьюсидан, 2008 йил 16 апрель.\nБугунги интернет (2012 йил назарда тутиляпти — таҳр.) 1908 йилдаги Хёрли кир ювиш машинаси даражасида турибди. Бу бизнинг ҳақиқий ҳолатимиз. Тўғри, сочимиз кир ювиш машинасига илашиб қолмаяпти, аммо бу бориб турган ибтидоийлик. Биз 1908 йилдамиз.\nTED конференцияси, 2012 йил 22 апрель.\nБизнинг маданий меъёрларимиз одамларга ёқимсиз нарсаларни гапириш ҳуқуқини бермоқда. Бу бизга ёқиши шарт эмас. Биз уларни кечки овқатга таклиф этишга ҳам мажбур эмасмиз. Бироқ биз уларга буни гапиришларига рухсат беришимиз шарт.\n«Code Conference», 2016 йил 31 май.\nБуюк саноатлар компаниялар томонидан яккаш барпо этилган эмас. Космосда кўплаб ғолиблар учун жой доим топилади.\nҲаво парвозлари ва астронавтика музейи, 2016 йил 14 сентябрь.\nСиз 15 хил усулда ҳисоб-китоб қилсангиз ҳам, барибир, ҳар гал рақамлар нархларни туширмаслик кераклиги, акс ҳолда фойдангиз кам бўлишидан сўзлайди. Шу чорак, шу йил учун бу, шубҳасиз, тўппа-тўғри. Бироқ, эҳтимол, фойда харидлар сонини оширадиган — улар (мижозлар) бошқалардан эмас, сиздан кўпроқ харид қиладиган истиқболдаги ўн йиллик учун бундай эмас.\n«Fast Сompany» учун интервьюсидан, 2004 йил 1 август.\nХориж 03/09, 15:12\nДунёдаги энг бой аёл алмашди\nХориж 19/08, 21:30\nДунёдаги энг бой одамнинг мол-мулки рекорд даражага етди


Тўрт нафар дўст уч йил давомида арзон кўзойнаклар савдосидан 100 миллион доллар ишлашди\n12:56 / 09.08.2018\nБу йигитлар уч юз доллар эвазига бегона бренднинг бир неча кўзойнакларини сотиб олиб, Facebook’да мобил рекламани йўлга қўйишди. Илк савдоларни амалга оширгач, ўз брендларини яратиш ва пулли трафикка диққатни қаратишга қарор қилишди.\nСтарт вақти: 2013 йил.\nБугунги кундаги бизнес: 2017 йилдаги савдо айланмаси 150 миллион доллар.\nХодимлар: 100 нафарга яқин.\nАсосчиларнинг стартдаги ёши: 25.\nАсосчиларнинг аввалги фаолияти: IT мутахассислари.\nОптиканинг глобал бозори ҳар йили 9 млрд. долларга баҳоланади. Шартли Ray Ban таннархи 1-3 долларни ташкил этади. Бренд кўзойнаклар пештахталаридаги кўзойнаклар нархи кўпинча 100 доллардан бошланади. Нима учун бундай бўлади?\nЎта юқори нархларнинг биринчи сабаби – бозордаги монополия. Нарх сиёсатини белгилайдиган энг йирик бренд - Ray Ban’ни олайлик. Ушбу бренд оптика бозорида нархни мустаҳкамлайдиган Италиянинг Luxottica холдингига тегишли. Ўзингиз хулоса қилинг:\nLuxottica энг таниқли оптика брендлари (Ray Ban, Oakley, Persol)га эгалик қилади. Шунингдек, машҳур брендлар учун эксклюзив оптика Chanel, D&G, Michael Kors, Versace ва бошқалар) ишлаб чиқарувчиси саналади.\nКомпания АҚШ ва Европадаги офлайн-тармоқларга эгалик қилади: LensCrafters, Sunglass Hut, Oliver Peoples, Target Optical.\nАҚШда йириклиги бўйича 2-ўринда бўлган кўриш қобилиятини текшириш сервиси Eyemed ҳам унга тегишли.\nМонополияни ҳис қиляпсизми? Luxottica ишлаб чиқаришдан тортиб, окулистларгача бўлган барча занжирни назорат қилади. Ўз мижозларини бу занжирдан ташқарига чиқармайди. Бу эса у нархни белгилашини англатади. Бундан ташқари, компания бош директори Luxottica нархни мустаҳкамлашини инкор этмайди.\nHawkers бу – 25 ёшли IT-мутахассислари томонидан яратилган компания. Маълумки, Испания – ёшлар ишсизлиги даражаси бўйича Ғарбий Европада етакчи. Hawkers’даги йигитлар Испанияда 100 долларга кўзойнак сотиб оладиганлар кам бўлишини тушунардилар.\nАна ўшанда улар бошқа йўлдан боришга қарор қилишди – нархни оммавий харидор учун қулай бўлган даража (25-30 доллар)гача пасайтирдилар. Бироқ машҳур брендлардан фарқли равишда яхши ўрам яратиб, брендинг ва маркетингга сифатли ёндашдилар.\nKickstarter учун ролик, 2015 йил\nАудиторияни жалб этишнинг асосий канали — Facebook. Икки йил давомида Hawkers Facebook’даги саҳифасида 4 миллионта ижобий фикрлар ва Instagram’да 500 мингта обуначини тўплади. Бундай нарх категориясидаги бошқа брендлардан ҳеч бири товарни шунга ўхшаш ўрамда таклиф этмас ва ижтимоий тармоқларда бу каби кескин тарғиботни олиб бормас эди.\n2013 йилнинг декабрида компанияга тўрт испан томонидан асос солинган: Инаки Сориано, Пабло Санчез, Алехандро Мореньо ва Давид Мореньо. Уларнинг ҳар бири ахборот технологиялари соҳасида тажрибага эга эди: кимдир сайтлар яратарди, яни бири дизайн билан машғул эди. Улар биргаликда 2012 йилда секонд-хендни онлайн сотадиган Saldum компаниясига асос солдилар.\nБизнес юришмади, шунинг учун 2013 йилда йўналишларини буюртмага интернет-дўконларни яратишга ўзгартирдилар. Улар интернет-дўконларининг иши яхши кетаётганини сезишди. Шунинг учун ҳам ўзларининг онлайн-дўконларини синаб кўришга қарор қилдилар.\nУлар Ray Ban’га ўхшаш кўзойнакларни 10 долларга сотадиган Американинг Knockaround бренди билан уларнинг Испаниядаги эксклюзив вакилларига айланишга келишди. Уч юз доллар сармоя киритиб, Facebook’да мобил рекламани йўлга қўйдилар. Илк партияни тезда сотиб, фойда олишди.\nУларнинг биринчи муваффақиятига 2013 йилда Facebook мобил рекламани эндигина йўлга қўйгани ва у ерда ўтишларни сотиб олиш жуда арзонлиги қисман сабаб бўлди. Масалан, ўша кунларда мижоз нархи (CPO ёки САС) 1-3 доллар бўлиши мумкин эди.\nМуваффақиятдан “боши осмонга етган” тўрт йигит Knockaround асосчиси билан биргаликда бренд яратиш бўйича келишиб олишга ҳаракат қилишди. Бироқ америкалик директор таклифни рад этди, шунинг учун испанлар уни ўзлари амалга оширишга қарор қилдилар.Айтганча, бугун Knockaround фойдаси 5-10 миллион долларга баҳоланмоқда. Hawkers эса 2018 йилда 300 миллион доллар ишлаб топишни режалаштирмоқда. Мана буни натижа деса бўлади!\nЎзининг илк ёз фаслида Hawkers 200 мингта кўзойнак сотди.\nБугунги ҳолат қандай?\n2014 йилда компания 5 млн евро ишлаб топди.\n2015 йилда — 40 млн евро.\n2016 йилда — 70 млн евро.\n2017 йилда у 150 миллион еврони прогноз қилган эди.\n2016 йилга келиб, компания ҳеч қандай ташқи инвестицияларни жалб этмади. Бироқ қандайдир йўл билан Los Angeles Lakers ҳомийсига айланиш бўйича келишди. Pull&Bear билан чекланган тўпламларга ҳамкорликни йўлга қўйди, шунингдек, Лионель Месси, Стив Аоки, Ашер, Хорхе Лоренцо, Луис Суарез, Льюис Хэмилтон ва Рикки Рубио каби машҳурларни таъсир этувчи шахслар сифатида жалб этди.\nАсосий ишлаб чиқариш Хитойда жойлашган. Компаниянинг Испания ва Италияда ҳам пудратчилари бор.\nСавдоларнинг 90 фоизи сайтга, қолган 10 фоизи - Pull&Bear ва Испаниянинг тунги клубларига тўғри келади.\n2016 йилга келиб компания 50 та мамлакатга 3,5 миллионта кўзойнак сотди.\nХодимларнинг ўртача ёши – 27 ёш.\n2016 йилда компания илк марта инвестиция жалб этди. У раундни 55 млн. еврога кўтарди.\nУлар буни қандай эплашди?\nФикримизча, Hawkers муваффақияти бир неча таркибий қисмлардан иборат:\nСифатли контент ва ўз нарх категорияси учун ўрам: 20-30 долларлик рақобатчи кўзойнаклар кўпинча маркетинг ва ўрамга пул тикишмайди, улар ўзларининг арзон нархларини фойдали омил санайдилар. Арзон оптика бозорида ўрам ва маркетинги қимматбаҳо брендлар даражасида бўлгани учун Hawkers рақобатчиларидан бир қадам олдинда.\nИжтимоий тармоқлардаги контент. Hawkers’ни кўзойнак брендлари Calvin Klein’и дейиш мумкин. Агар топ брендларга аҳамият берадиган бўлсак, уларнинг контенти кўпинча зерикарли. Hawkers “уялмасликка” қарор қилди ва бу иш берди. Бугун компаниянинг Instagram саҳифаси умумий фонда кескин ажралмайди. Бироқ 2013-2015 йилларда ҳеч ким тижорат блогларини улар каби юритмасди.\nHawkers ёндашувини қуйидаги жиҳатларга эга мамлакатларда такрорлаш мумкин:\nHawkers етиб бормаган жойлар. Бундай мамлакатлар қаторига Туркия, Жануби-шарқий Осиё давлатлари (Тайланд, Малайзия), Лотин Америкаси мамлакатлари (Бразилия, Колумбия).\n«Ёш тадбиркор» ёшлар стартапларини қўллаб-қувватлаш мақсадида «Стартап ва инвестор» лойиҳасини бошлади\nҚўлда созланадиган илк футуристик кўзойнаклар намойиш этилди\n08:39 / 23.08.2020\nМахатма Гандининг кўзойнаги 340 минг долларга сотилди\nАбитуриентларга имтиҳон геоманзилини кўрсатиб берувчи махсус мобил илова ишлаб чиқилди


Грузия мудофаа вазири Давид Тевзадзе бугун Тбилиси марказини ишғол қилган мухолифат тарафдорларига қарши харбий куч қўлланилмаслигини билдирди.\n19 апрел 2021, Тошкент вақти: 19:50\nноябр 23, 2003\nТевзадзе: "мамлакатда фавқуллода вазият эълон қилиниши бу харбий куч қўлланилишини англатмайди", деди.\nШунингдек Тевзадзе ,Эдуард Шеварднадзе мухолифат тарфдорларига қарши харбий куч ишлатиш борасида буйруқ бермаганлигини таъкидлади.\nГрузия расмийси Автандил Жорбонедзе Президент ва ҳукумат мухолифат билан мулоқотга шай эканлигини билдирди.\nКеча ишғол қилинган парламент биноси олдида ҳали ҳам бир неча минг киши мавжуд.\nМухолифат лидерлари Михаил Саакашвили ва Нино Бурджанидзе Шеварднадзе истъефосини талаб қилмоқда.\nКеча Бурджанидзе мамлакат президентлигини вақтинча 45 кун муддатга ўз зиммасига олишини билдирганди.


“Зомин”ни тўрт нафар футболчи тарк этди / CHAMPIONAT.asia\n23:02Де Лигт: "Немис жамоасига ҳужум қилишдан қўрқдик" 0 22:28Қайси скандинавиялик футболчини танийсиз? 14 22:22Бундеслигани титратаётган йигит бугун 19 ёшга тўлди 0 21:57"Nike" Криштиану учун махсус бутсаларни тақдим қилди 10 21:49Уругвай - Таиланд 4:0 2 21:43Хитой - Ўзбекистон 0:1 16 21:41АГМК - чемпион! 1 21:40Пирло: "Ювентус" "Барселона"дан кучлироқ" 18 21:32Андижонликлардан навбатдаги ғалабалар 0 21:26Бэйл борасидаги вазиятни уч жамоа кузатиб юрибди 5 21:21Берт ван Марвейк: "Хаёлимда фақат бир нарса бор, БААни жаҳон чемпионатига олиб чиқиш" 7 21:10"Ювентус"га "Челси" етакчиси керак 3 20:55"Ливерпуль" афсонасини калтаклашди 4 20:43Ракитич Моуриньога жавоб берди 4 20:27Погба учун икки топ-жамоа курашмоқда 3\n“Зомин”ни тўрт нафар футболчи тарк этди\n24 июл 18:26\nТеглар : Зомин\nПРО-Лига “Б” гуруҳида иштирок этаётган “Зомин” жамоаси иккинчи давра ўйинларига тайёргарликни бошлади.\n“Зомин” жамоаси иккинчи давра ўйинларига 12 июлдан 18 июлгача Зомин тоғида ўқув-йиғинини бошлади. Асосан ўйинчиларга жисмоний енгил тайёргарликни 2 маҳалдан олиб боришди. 19-24 июль кунлари асосан тактик машғулотларга эътибор берилмоқда. 20 июль куни жамоа Зомин тоғида тайёргарлик кўраётган “Шердор” жамоасига қарши Зомин марказий ўйингоҳида ўртоқлиқ ўйин ўтказиб, 2-0 ҳисобида ғалаба қозонишди.\nҲозирги кунда клуб ўз қароргоҳида тайёргарлик ишларини олиб бормоқда.\nПРО-Лига ўйинларининг биринчи давра ўйинлари ўз ниҳоясига етканидан сўнг, жамоани Достон Тошматов (Нефтчи), Шерзод Жалилов (Динамо), Турсунмурод Хамдамов (Шердор) ва Сардор Қаххоров (эркин агент)лар тарк этишди.\nТез кунларда жамоа тажрибали янги мураббий билан шартнома тузилаш арафасида туришибди. Бу мураббий иккинчи давра учрашувларини сўнгига қадар жамоани бошқаради.\n“Зомин” ПФК матбуот хизмати\n"Нурафшон" ўз майдонида илк мағлубиятни қабул қилиб олган учрашувдан ФОТОГАЛЕРЕЯ 0\n"Зомин" 10 киши бўлиб сафарда "Нурафшон"ни қай тариқа мағлуб этди? (тўлиқ шарҳ) 0\nВали Келдиев: "Нурафшон"ни сафарда 10 киши бўлиб мағлуб этишни барча жамоа ҳам уддалай олмайди" 3


Ўзбекистон 349 04.04.2019 13:41:19\nОлий Мажлис Қонунчилик палатасида ўтказилган навбатдаги “Ҳукумат соати”га қуйи палатадаги Ўзбекистон Халқ демократик партияси фракцияси ташаббуси билан Саноат, савдо ва қурилиш масалалари қўмитаси ҳамкорлигида “Хўжаликлараро қишлоқ автомобиль йўлларининг ҳамда шаҳарлар, шаҳар посёлкалари, қишлоқлар ва овуллар кўчаларининг мавжуд тармоқларининг бугунги ҳолати, уларни яхшилаш юзасидан кўрилаётган чора-тадбирлар тўғрисида”ги масала киритилди. Бу ҳақда Қонунчилик палатаси Матбуот хизмати хабар бермоқда.\n“Ҳукумат соати”га қуйи палата депутатларига ахборот ҳамда саволларга атрофлича жавоб бериш учун Ўзбекистон Республикаси Транспорт вазирлиги ҳузуридаги Автомобиль йўллари қўмитаси раисининг биринчи ўринбосари Шуҳрат Назаров таклиф этилди.\nДастлаб парламент вакиллари кўтарган масала юзасидан қўмита томонидан амалга оширилаётган ишлар тўғрисида ахборот берилди. Сўнгра, депутатлар томонидан қўмита фаолиятига муносабат билдирилиб, жойлардаги муаммолар аниқ далил ва мисоллар билан келтириб ўтилди. Хусусан, йўлларнинг сифатсиз қурилиши аҳоли ёки давлатга нафақат иқтисодий зарар, балки бошқа талафотларни ҳам келтириб чиқараётгани, йўл-транспорт ҳодисаларининг муайян қисми айнан йўлларнинг носозлиги туфайли содир бўлаётганлиги айтилди.\nҚонунчилик палатаси Транспорт вазирлиги


Насроний аёлга никоҳ қилганда валий тўғрисидаги саволга жавоб - | Hizb-Uzbekiston.info\nHome›МУСЛИМ САВОЛ-ЖАВОБЛАРИ›Насроний аёлга никоҳ қилганда валий тўғрисидаги саволга жавоб\nАсслому алайкум. Бир биродар християн қизни никоҳламоқчи бўляпти. 1-У қизнинг валиси рози бўлиши шартми? 2-Қиз Исломни қабул қиламан, деяпти. Агар қабул қилса валий мусулмон бўлиши шартми? 3-Агар валиси християн бўлиб, мусулмон вали топилмаса нима қилади? 4-Аҳли суннада тўрт мазҳаб бўлса, шу мазҳаблар қандай хукум юритишади валийни розилиги тўғрисида?\nАҳли китобия аёл билан (яъни насрония ёки яҳудия аёл) никоҳ ақдини тузиш жоиз экани маълум.\n“Бугунги кунда сизларга пок нарсалар ҳалол қилинди. Китоб берилганларнинг таоми сиз учун ҳалолдир. Сизнинг таомингиз улар учун ҳалолдир. Афийфа мўминалар ва сиздан олдин китоб берилганлардан бўлган афийфалар ҳам, агар иффатли бўлган ҳолингизда, зинокор бўлмай ва ўйнаш тутмай маҳрларини берсангиз, сизга ҳалолдир. Ким иймонни инкор қилса, унинг амали беҳуда кетадир ва охиратда у зиён кўрувчилардан бўладир”. (Моида. 5)\n“Китоб берилганлар” аёлларга нисбатан “китобиялар” дейилганда, самовий китоби бор бўлган динга эътиқод қилувчилар, яъни насроний ёки яҳудий динига эътиқод қилувчилар назарда тутилади.\n1 – Мусулмон эркак насрония аёлга (ёки яҳудий динидаги аёлга) никоҳ қилганда ҳам валий бўлиши шарт. Чунки никоҳда валий бўлиши шарт қилинган ҳадисларда муслима аёл ёки китобия аёлга никоҳ қилинишида фарқ бўлишига далолат қилувчи бирор қарина йўқ. Демак, муслима аёлга никоҳ қилинганда шарт бўлган валий китобия аёл билан никоҳ қилинганда ҳам шартлигича қолади.\nقول النبي صلى الله عليه وسلم :لَا نِكَاحَ إِلَّا بِوَلِيٍّ\nПайғамбар соллаллоҳу алайҳи ва саллам дедилар: “Валийсиз никоҳ йўқ”. Абу Довуд ривояти. Саҳиҳ.\nقوله صلى الله عليه وسلم : أيما امرأة نكحت بغير إذن وليها فنكاحها باطل ، فنكاحها باطل ، فنكاحها باطل\nПайғамбар соллаллоҳу алайҳи ва саллам дедилар: “Қайси бир аёл валийсининг изнисиз никоҳ қилса, унинг никоҳи ботилдир, унинг никоҳи ботилдир, унинг никоҳи ботилдир”. Аҳмад, Абу Довуд ва Термизийлар ривояти. Саҳиҳ.\nБу далиллардан билиндики, мусулмон эркак китобия аёл билан никоҳ қилса, аёлнинг валийси бўлиши шарт. Чунки ҳадисда “Валийсиз никоҳ йўқ” дейилмоқда, яъни қандай никоҳ бўлишидан қатъий назар, валий билан тўғри бўлади. Шу билан бирга шариатда мусулмоннинг муслима билан ёки китобия билан никоҳи никоҳ деб эътиборга олинади.\n2 – Никоҳ ақдида агар аёл муслима бўлиб, унинг валийлари кофир бўлган ҳолати. Бу ҳолатда муслима аёлга кофир одам валийлик қила олмайди. Бунинг сабаби валийликнинг воқеси аёлни бирон эркак яқини отаси ёки акаси ёки укаси каби қариндоши унинг устидан ҳукмронлик қилиб, уни турмушга бериб юборишидир. Муслима аёлни устидан унинг кофир валийси ҳукмронлик қила олмаслиги далили қуйидагичадир.\n“Аллоҳ ҳаргиз кофирларга мўъминлар устидан йўл бермас”. (Нисо. 141)\nЯъни куфр Ислом устидан ҳоким бўла олмайди. Шундан келиб чиқиб, Исломга кирган китобия аёлга куфрда қолиб турган қариндошлари унга валийлик қила олмайди.\nБундай аёлга Ислом давлати бор бўлиб турган ҳолатда ҳоким ёки қози валий бўлади. Ислом қозиси йўқ бўлиб турган ҳолатда эса, мусулмонлар орасида тақвоси, адолати ва омонатга риояси билан эътиборда бўлган мусулмон эркак валий бўлади.\nقوله صلى الله عليه وسلم: فالسلطان وَلِي من لا وَلِي له\nРосулуллоҳ соллаллоҳу алайҳи ва саллам дедилар: “Кимнинг валийси йўқ бўлса, султон унга валийдир”. Абу Довуд, Термизий ва Ҳокимлар ривояти. Саҳиҳ.\nБу билан 3-саволга ҳам жавоб берилди, яъни Исломга кирган аёлнинг валийси насроний бўлиб, мусулмон валий топилмагани ҳолатига.\n4 – Валийнинг розилиги тўғрисида тўрттала мўътабар мазҳабларнинг раъйлари. Тўрттала мўътабар мазҳаблардан Ҳанафий мазҳаби раъйига кўра, никоҳда валий шарт эмас. Бошқа учта мазҳабда юқорида 1-саволнинг жавобида келган ҳадислар далолатига кўра, никоҳда валий розилиги шарт. Шу жумладан Шайх Тақиюддин Набаҳоний роҳимаҳуллоҳ раъйига кўра ҳам, никоҳда валийнинг розилиги бўлиши шарт. Валлоҳу аълам.\nАбу Сафия 29 Ноябрь, 2017 at 08:49 Ответить\nшу Ислом козиси йу'к бу'либ турган холатда мусулмонлар орасида таквоси билан эътибор да бу'лган мусулмон эргак валий бу'лида деганга шариатда далил борми?\nАллоҳ ғалаба ва мағлубиятни одамлар орасида айлантириб турур\nЭрон қилмишлари Сулаймоний даъволарини ёлғонга чиқармоқда


Фаррух Сайфиев: Ғалаба учун бор имкониятимизни ишга соламиз\n16 март, 2018, 09:03\nАГМКга қарши учрашувга ҳозирликни давом эттираётган "Пахтакор" ҳимоячиси Фаррух Сайфиев бўлажак ўйин хусусида фикрларини билдирди.\n- Якшанба кунги беллашувга жуда яхши тайёргарлик кўряпмиз. Барча футболчилар машғулотларда бор кучи билан ишлашга интилмоқда. Аввалги ўйинда йўл қўйилган хатоларни такрорламасликка интиламиз. Умид қиламанки, мухлисларга чиройли ғалаба тақдим эта оламиз. Жамоа шунинг учун бор имконияти билан ишламоқда.\nАГМК таркиби яхши шаклланган. Улар исталган жамоага қарши жиддий қаршилик кўрсатиб, ижобий натижага эришишлари мумкин. Ушбу жамоани ҳурмат қиламиз. Лекин олдимизга қўйилган мақсад - ғалаба сари боримизни ишга соламиз. Бу сафар ишқибозларимизга хурсандчилик туҳфа этиш ниятидамиз, - деди Сайфиев.


Эол (Lycaena aeolus)\n2 (VU:R): Жанубий Туркистоннинг заиф, табиатан камёб, локал эндемик тури.\nТуркистон т. Ўзбекистондан ташқарида: Тожикистон, Афғонистон.\nБаланд тоғ (д.с.б. 3000-3300 м) ўтлоқларининг шағал ва тупроқли ёнбағирлари.\nМавсум давомида 10-20 донагача, баъзи йиллари атиги бир нечтасини учратиш мумкин.\nКам ўрганилган. Илк учиши ва тухум қўйиши – июль-августда; капалакларнинг учиш даври йилдан йилга фарқ қилади.\nЯйловлардан чорвачиликда ҳаддан ташқари кўп фойдаланиш.\nЗомин миллий табиат боғида муҳофаза қилинади; яшаш жойлари, сони ва яшаш тарзини мукаммал ўрганиш лозим.


Олот ва Қоракўлда маҳаллалар қиёфаси янгиланяпти | Ўзбекистон Халқ демократик партияси\n2020-05-04 11:05:35 380\nБир-бирини қўллаш, ғамғўрлик кўрсатиш ҳисси халқни бирлаштириб, қудратли қилади. Мушкулотлар биргаликда бартараф этилса, ундан чиқариладиган сабоқнинг қадри баланд бўларкан.\nЁши улуғларнинг айтишича, бу яқин йилларда бундай талофат бўлган эмас. Олот, Қоракўл туманларида табиий офат етказган зиён барчани ташвиш, саросимага солди. Олот туманидаги 13 848 та хонадон, 35 та мактаб, 13 та МТМ, 19 та тиббиёт муассасаси, кузги буғдой ерлари табиий офат зарбасига учради.\nҚоракўл туманида 4811 та хонадон, 54 та мактаб, 29 та МТМ, 19 та тиббиёт муассасаси турли даражада зарар етди.\nМамлакатимиз Президенти Бухорога келиб барчани ғам ташвишига елкадош бўлди ва жабр кўрганлар кўнглини кўтарди. Аҳоли билан юзма-юз учрашиб, “саросимага ўрин йўқлиги, ҳеч қайси бир маҳалла, қишлоқ, гузар, оила, фуқаро эътибордан четда қолмаслиги” таъкидлаганларида ваҳима ўз-ўзидан йўқолди.\nЎзбекистон Республикаси Президенти фармойишига асосан Бухоро вилоятидаги табиий офат оқибатларини бартараф этиш учун 100 млрд. сўм маблағ давлат бюджетидан ажратилди. Бугун Олот ва Қоракўл туманларида қишлоқ, маҳаллалар қиёфаси янгиланяпти.\nКутилмаган талофатдан зиён кўрган аҳолига ёрдам кўрсатиш учун қўшни вилоятлардан қўли гул усталар келди, қурилиш материаллари, озиқ-овқат маҳсулотлари ва кийим-кечаклар беминнат етказилмоқда.\nЎзаро қўллаб-қувватлаш, меҳрибончилик кўрсатиш, бирдамлик ва биродарлик кенгаяётгани ҳаммамизни қувонтирмоқда.\nЎзХДП фраксция аъзоси.


Ўзбекистон «Ўзкоммунхизмат» агентлигининг Бош директори Халмухамедов Уткур Ачилович Вазифалари: Ўзбекистон «Ўзкоммунхизмат»\nНазвание Ўзбекистон «Ўзкоммунхизмат» агентлигининг Бош директори Халмухамедов Уткур Ачилович Вазифалари: Ўзбекистон «Ўзкоммунхизмат»\nЎзбекистон «Ўзкоммунхизмат» агентлигининг Бош директори\nЎзбекистон «Ўзкоммунхизмат» агентлиги Бош директори Халмухамедов У.Анинг вазифалари:\nЎзбекистон Республикаси Конституцияси ва қонунлари, Ўзбекистон Республикаси Олий Мажлиси палаталарининг қарорлари ва бошқа актлари, Ўзбекистон Республикаси Президентининг Фармонлари, қарорлари ва фармойишлари, Ўзбекистон Республикаси Вазирлар Маҳкамасининг қарор ва фармойишлари асосида ишни олиб боради ва шунингдек Агентлик тўғрисидаги Низомнинг бажарилишини ташкиллаштиради;\nяккахокимлик асосида агентлик фаолиятига рахбарлик қилишни амалга оширади;\nагентлик ваколатига кирадиган масалалар юзасидан қарорлар қабул қилади ва агентликка юклатилган вазифа ва топшириқларнинг бажарилишига масъул;\nўз муовинларининг ваколатларини белгилайди, уларнинг орасидаги вазифаларни тақсимлайди, агентлик тизимидаги бошқа мансабдор шахсларнинг ваколатларини, муовинларининг ва алоҳида бўлимларга рахбарлик қилувчи шахсларнинг жавобгарлик даражасини, шунингдек тасарруфдаги корхоналарнинг фаолиятини белгилайди;\nагентлик тизимидаги ходимлар учун ижро этилиши мажбурий бўлган буйруқларни чиқаради ва кўрсатмалар беради;\nходимлар жадвали ва марказий аппарат харажатлар сметасини тасдиқлайди, белгиланган умумий миқдор чегарасида агентлик марказий аппарати тузилмасига ўзгартиришлар киритади;\nбелгиланган тартибда марказий аппарат тасарруф тузилмалари тўғрисидаги йўриқномани ва тасарруфдаги корхоналарнинг йўриқномаларини (низомларини) тасдиқлайди;\nмарказий аппарат ходимларини, тасарруфдаги корхоналар рахбарларини белгиланган тартибда лавозимга қўяди ва лавозимдан озод этади.\nҚуйидагиларга раислик қилади:\nАгентлик Фан-техника Кенгашига;\n“Давлат тили тўғрисида”ги ва “Лотин ёзувига асосланган ўзбек алифбосини жорий этиш тўғрисида”ги Ўзбекистон республикаси қонунларининг агентликда бажарилиши бўйича Комиссияга;\n“Ўзкоммунхизмат” агентлигининг минтақалар билан ўзаро фаолият юритиш, давлат тасарруфидан чиқариш, хусусийлаштириш, ташқи иқтисодий алоқалар ва коммунал хизмат соҳасида чет эл сармояларини реализация қилиш бўйича Мувофиқлаштирувчи Кенгашга;\n“Ўзкоммунхизмат” агентлигининг аҳоли ва корхоналарни газ таъминоти бўйича Мувофиқлаштирувчи Кенгашга.\nБош директор қонунчиликка мос равишда бошқа ваколатларини амалга оширади.\n1954 йил Тошкент вилояти Чирчиқ шаҳрида туғилган.\nМаълумоти олий. 1978 йил Тошкент Давлат Универститетини тамомлаган. Ихтисослиги – иқтисодчи.\n1971 йилдан 1972 йилгача ВНИИТС Чирчиқ филиалида чилангар – электрик бўлиб ишлаган.\n1972 йилдан 1973 йилгача қийин эрувчи ва нодир металлар комбинатида эритувчи бўлиб ишлаган.\n1973 йилдан 1978 йилгача ТошДУ талабаси.\n1978 йилдан 1982 йилгача Тошкент медицина институти сиёсий иқтисод кафедраси ўқитувчиси, режалаштириш бўлими бошлиғи бўлиб ишлаган.\n1982 йилдан 1991 йилгача “Средазгазпром” ИБ “Узбекгазстрой” трестининг молия бўлими бошлиғи, иқтисодий масалалар бўйича бошлиқ ўринбосари лавозимида ишлаган.\n1992 йилдан 1996 йилгача “Ҳамкорлик” тадбиркорлар уюшмасининг Бош директори лавозимида ишлаган.\n1996 йилдан 2000 йилнинг 29 декабригача ЎзР Коммунал хизмат кўрсатиш министрлиги “Ўзбексувқурилиш” ОАЖ да иқтисодий масалалар бўйича бошлиқ ўринбосари, бошлиқ лавозимида ишлаган.\n2000 йил 19 июндан 2000 йил 29 декабргача ЎзР Коммунал хизмат кўрсатиш министри ўринбосари.\n2000 йил 29 декабрдан Ўзбекистон “Ўзкоммунхизмат” агентлиги Бош директори лавозимида ишламоқда.\nХалмухамедов У.А. уйланган, бир ўғил ва икки қизи бор.\nТелефон: шаҳар: 232-25-37, ҳукумат: 69-35\nФуқароларни қабул қилиш кунлари: душанба 11.00 – 13.00 гача\nФаолиятнинг айрим турларини лицензиялаш тўғрисида ги Ўзбекистон Республикаси Қонунларига мувофиқ ишлаб чиқилган ҳамда баҳолаш фаолиятини...


Расм манбаси : Daryo\nБеморнинг жони узилганини дастлаб чақирув бўйича борган тез ёрдам шифокори қайд этган эди. Бироқ марҳумнинг қариндошлари унга ишонмай, касалхонага элтишади. Анестезиолог-реаниматолог Хуршид Абдурасулов ўлимни тасдиқлаганида марҳумнинг яқинларидан бири, Н.Э. уни уриб, икки бармоғи синдиради\n15 февраль куни Пайариқ шаҳри «Гўзал» маҳалла фуқаролар йиғини Жалолиддин Мангуберди кўчасида яшовчи фуқаро Н.Э. туман тиббиёт бирлашмасига қарашли Реанимация бўлимида навбатчиликда бўлган анестезиолог-реаниматолог шифокор Хуршид Абдурасуловни ҳақорат қилиб, тан жароҳати етказган. Шунингдек, реанимация бўлими бошлиғи Абдумажид Эргашевни ҳақорат қилган.\nУшбу воқеа юзасидан «Дарё» мухбири Фарҳод Норбўтаев журналистик суриштирув олиб борди.\n– 15 февраль куни тунги навбатчилик пайтида соат тахминан 21:00 атрофида тез ёрдам машинасида бемор аёл олиб келинди. Бемор бизнинг бўлимга олиб келинмасдан аввал вафот этган экан, – дейди реанимация бўлими бошлиғи Абдумажид Эргашев. – Биз беморнинг яқинларига у аллақачон вафот этганлигини айтиб, ҳамдардлик билдириб, уни олиб кетиш лозимлигини айтдик. Бироқ маст ҳолатда бўлган Н.Э. жанжал қилиб эшикларнинг ойналарни синдириб ташлади.\nМаълум бўлишича, 58 ёшли аёл бир неча йиллар давомида қалқонсимон без касаллиги ва бронхиал астма касаллиги билан хасталаниб, даволаниб юрган экан. Бемор уйида астма касаллиги хуруж бериши натижасида жони узилган. Бемор вафот этганидан сўнг унинг яқинлари тез тиббий ёрдамни чақиришган. Тез тиббий ёрдам шифокори текширувдан ўтказиб, унда ҳаёт белгилари йўқлиги, бемор оламдан ўтганлигини айтиб уларга ҳамдардлик билдирган. Бироқ маст ҳолатда бўлган фарзандлари вафот этган одамга ёрдам беришни талаб қилган. Уларнинг важоҳати кучайиб бораверганидан сўнг тез ёрдам шифокори сунъий нафас берган. Кейин адреналин дорисидан юборган. Сунъий нафас берилганда ҳаво ошқозон ва қоринга қараб ўтган. Марҳума озгина қимирлаганда бояги ҳаво чиқиши натижасида қорин қисми худди нафас олгандек қимирлаган. Бу ҳолатни кўрган марҳуманинг фарзандлари сен нима деяпсан, мана нафас оляпти-ку, дея вафот этган одамни шифокорга олиб борасан, деб мажбурлаган.\n– Беморни бақир-чақир билан олиб келди. Реанимацияга келиши билан уни аҳволини кўриб, вафот этганлигини айтдик. Ҳаттоки танаси совиб бўлганди. Ҳатто танада мурда доғлари ҳам пайдо бўлганди. Биз бемор ўлган эканлигини айтганимиз биланоқ маст ўғли жанжал қилиб эшикларнинг ойналарни синдириб ташлади, – дейди шифокор Хуршид Абдурасулов. – Бўлимдаги оғир касаллар ётган беморлар палатасидаги эшикнинг ойнасини ҳам синдириб ташлади. Биз у палатада ётган беморни аҳволини катта қийинчилик билан яхшилаб олгандик. Беморлар тинчлигини бузманг, деганимиздан сўнг бизга ёпишиб кетди. Натижада иккита бармоғимни синдириб олдим. Бошқа бўлимдаги шифокорларни ва ички ишлар ходимини чақириб, қийинчилик билан вазиятни бартараф этдик.\nМазкур ҳолат юзасидан чақирув асосида бемор хонадонига борган Пайариқ туман тиббиёт бирлашмаси тез тиббий ёрдам бўлими шифокори билан ҳам суҳбатда бўлдик. Шифокор ўзини номини ошкор қилмасликни, ўша кунги воқеалар ҳамон кўз олдидан кетмаётганлигини билдирди.\n– Борганимда беморни текшириб кўриб, вафот этганлигини айтдим. Аммо фарзандларининг қистови сабаб сунъий нафас бериб, юракка қувват берувчи дори қилдим. Бироқ беморда ўпка ва юрак фаолияти тикланмади, – дейди тез тиббий ёрдам шифокори. – Беморнинг фарзандлари уни шифохонага олиб борасан, деб босим ўтказганидан сўнг тиббиёт бирлашмасига олиб келдим.\nН.Э.нинг асоссиз жанжали, шифохонадаги тартибни бузгани ва беморларнинг ҳаётига хавф солувчи ҳолатларни келтириб чиқаргани учун жабрланувчи шифокор Хуршид Абдурасулов ҳуқуқни муҳофаза қилувчи органларга мурожаат қилган. Бироқ бўлган воқеа юзасидан қилган мурожаатини туман прокуратураси қабул қилмаган.\n– Шифохонада содир бўлган жанжал юзасидан туман прокуратурасига тиббиёт бирлашмамиз номидан мурожаат қилдик. Аммо прокуратура бунақанги аризаларни қабул қилмаймиз, деб аризамизни қайтариб юборди, – дейди Хуршид Абдурасулов. – Шифокорларни одам ўрнида кўрмай қўйди. Туман тиббиёт бирлашмасида сўнгги пайтларда бунақанги ҳолатлар жуда кўп бўлмоқда. Наҳотки бундай ҳолатларнинг олдини олишнинг имкони бўлмаса?\nПайариқ туман ТТБ Реанимация бўлимида навбатчиликда бўлган анестезиолог-реаниматолог шифокор Хуршид Абдурасулов ҳамда реанимация бўлими бошлиғи билан боғлиқ ҳолатни ўрганиш жараёнида туман ИИБ Тергов бўлими томонидан тезкор-суриштирув ишлари олиб борилаётганлигига гувоҳ бўлдик. Туман Ички ишлар бўлими бошлиғи ҳолат юзасидан атрофлича ўрганиш ва суриштирув ишларини олиб бориб, қонунбузарга нисбатдан тегишли тартибда чора кўрилишини билдириб ўтди, дейилади хабарда.\n2019-02-18 19:17:10 | 863 | 0 |\n2018-09-10 16:54:06 1011 0\n2019-01-10 17:50:43 845 0\n2018-10-23 18:35:12 1020 0\n2018-12-26 10:50:51 835 0\n2019-02-18 16:26:13 862 0\n2018-11-30 12:54:58 967 0


26 Май 16:32\n«Қирғизистонга талаб 25 фоизга камайди, Қозоғистонга талаб 2,5 баробар ошди, Ўзбекистон ўзгаришсиз қолди, БААда 35 фоиз, Беларусга 2,6 баробар ошди, Озарбайжонда 9 фоизга камайди, Грузияда 40 фоизга ўсди», — деди экспертлар.\nКомпания маълумотларига кўра, жорий йилнинг баҳорида хорижий давлатлар орасида Арманистон, Туркия ва Тожикистонга талаб юқори. Шу билан бирга, Арманистонга парвозларга талаб қарийб 37 фоизга қисқарган, Туркияга парвозлар эса 11 фоизга ошган. Баҳорда бир йўналишда чет элга парвознинг ўртача нархи бир киши учун 25 минг рублни ташкил этди.\nЎзбекистонга апрел ойида Қозоғистондан 81,2 минг нафар турист ташриф буюрган\nЙил бошидан бери қозоғистонликлар ўртасида ҳаво қатновига бўлган талаб ошди\nДунёда туризм кўрсаткичлари 182 фоизга ошди


14:54 / 28.03.2021\nСурхондарё вилояти Шўрчи туманида ўлим билан боғлиқ йўл-транспорт ҳодисаси содир бўлган. Ҳайдовчи машина бошқариб келаётиб, ухлаб қолган. Оқибатда унинг ёнида бўлган йўловчи вафот этган. Бу ҳақда вилоят ИИБ ЙҲХБ хабар бермоқда.\nҚайд этилишича, 2021 йил 26 март куни соат тахминан 6:30 лар атрофида М41 Термиз-Душанбе-Бишкек халқаро автомобиль йўлининг Шўрчи тумани Солижон бобо маҳалласидан ўтган 1 517 километрида йўл-транспорт ҳодисаси рўй берган.\nМаълум бўлишича, Шўрчи тумани Оқтумшуқ маҳалласида яшовчи 1997 йилда туғилган шахс отасига тегишли, давлат рақами 75 U 659 HA бўлган «Нексия» машинасини Термиз-Денов йўналиши бўйлаб бошқариб келаётиб ухлаб қолган. Оқибатда «Нексия» йўлнинг чап томонига чиқиб кетган ва бетон деворга урилган.\nМазкур йўл-транспорт ҳодисасида ҳайдовчи жиддий тан жароҳатлари олган. «Нексия»да йўловчи сифатида кетаётган 1995 йилда туғилган, Шўрчи тумани Оқтумшуқ маҳалласида яшовчи шахс эса оғир тан жароҳатлари олган ва шифохонада зарур тиббий ёрдам кўрсатилишига қарамасдан вафот этган.\nДастлабки суриштирувларда, ҳайдовчи бир суткадан ошиқроқ вақт мобайнида ухламасдан машина бошқаргани, бунинг устига тажрибаси ҳам етарли эмаслиги аниқланган.


Muallif: Toxir Malik\nISBN raqami: 998-9943-456-3\nАзиз фарзандларимизга «Қозонга яқин юрсанг — қораси юқади, ёмонга яқин юрсанг — ёмонлиги юқади», деб тарбия бериб,  уларнинг ёмонлар таъсирига тушиб қолишидан асраймиз. Аммо, афсуски, «Асраган кўзга чўп тушади», деганларидек, айрим оилаларнинг суюкли фарзандлари тўғри йўлдан чекиниб, жиноят оламининг аянчли кўчасига кириб қолади. Биз «қора қозон»га ўхшатаётган жиноят олами ёшлар кўзига жилваланиб кўринади. Taшна одамни саҳро сароби ўзига тортгандек тортаверади.\nЎзбекистон халқ ёзувчиси Тоҳир Малик жиноят оламини «Шайтанат» — шайтонлар етовидаги олам деб атаган. Сиз, азизлар бу асарни ўқигандирсиз. Ёзувчи бу мавзуни давом эттириб, «Шайтанат»нинг турфа олами» рукнида яна бир неча асарлар ёзди. Шулардан иккитаси жамланиб, унга изоҳ сифатида сўз боши ёзилиб фарзандларни тўғри тарбия этишда, ўша «қора қозон»дан эҳтиёт қилишда ёрдами тегармикан, деган хайрли ниятда бу китобга тартиб берилди.\nНурли дунё сайланма 1-жилд


Тошкентда ШҲТ ҳукумат раҳбарлари йиғилиши бўлиб ўтмоқда - xabar.uz\nТошкентда ШҲТ ҳукумат раҳбарлари йиғилиши бўлиб...\n02.11.2019 10:03 0 1345\nБугун 2 ноябрь куни Тошкент шаҳрида Шанхай ҳамкорлик ташкилотига аъзо давлатлар йиғилиши бўлиб ўтмоқда.\nУшбу жараённи батафсил ёритиб бориш учун журналистларга Тошкент фоточилар уйида матбуот маркази ташкил этилди.\nШҲТ 2001 йил 14 июнда Хитой, Россия, Ўзбекистон, Тожикистон, Қирғизистон, Қозоғистон раҳбарлари томонидан ташкил этилган йирик тузилмадир.\nШунингдек, 2017 йилда тузилмага Ҳиндистон ва Хитой аъзо бўлиб кирди.\nШунингдек, Афғонистон, Эрон ва Беларусь каби давлатлар кузатувчи саналади.\nТадбирда дастлаб Ўзбекистон бош вазири Абдулла Арипов сўз олди. Бош вазир ўз нутқида экологик ва хавфсизлик масалаларига ҳам тўхталди.\nШунингдек, Қозоғистон бош вазири Асқар Мамин, Хитой бош вазири Ли Кэсянлар ҳам сўзга чиқди.\nТошкент ШҲТ ҳукумат раҳбарлари йиғилиши


Дортмунддаги портлашни содир этишда гумон қилиниб қўлга олинган шахснинг фуқаролиги аниқ\n11:29 / 21.04.2017\nГермания полицияси ЕЧЛ 1/4 финал «Монако»га қарши дастлабки учрашуви олдидан Дортмунднинг «Боруссия» клуби автобуси портлаши бўйича тергов ишларини давом эттирмоқда.\nBild нашри берган хабарга кўра, портлашни содир этганликда гумон қилинганлардан бири, 28 ёшли Сергей В. исмли Россия фуқароси бўлган Сергей 21 апрель куни қўлга олинган.\nМанбада алоҳида қайд этилишича, қўлга олинган шахс бундан ташқари яна бир қатор жиноятларни, жумладан, қотилликлар содир этишда айбланмоқда. Яна бир аниқ бўлган жиҳат Сергей В 13 апрелда қидирувга берилган бўлиб, унинг ўзи Баден-Вюртемберг шаҳрида истиқомат қилиб келган. Полиция унинг масофадан туриб бошқариладиган пульт ёрдамида «Боруссия» делегацияси ўтирган автобусни портлатган бўлиши мумкинлигини таъкидламоқда.\nЭслатиб ўтамиз, портлаш натижасида «Боруссия» ҳимоячиси Марк Бартра жароҳат олган ва бир кун кейин ўтказилган учрашувда майдонга туша олмай қолганди.\nТаҳлилларга кўра, Сергей В. пул ишлаб топиш мақсадида портлашни амалга оширган бўлиши мумкин. Манба олдинроқ унинг 78 минг евро эвазига «Боруссия»нинг 15 минг дона акциясини сотиб олганига эътибор қаратган. Портлашдан кейин эса клуб акциялари орқали тахминан 4 млн евро фойда кўриш имконига эга бўлган.\nШунингдек Bild портлаш содир бўлган вазиятда Сергей В. ресторанга кириб, хотиржамлик билан бифштекс буюргани, барча меҳмонлар ваҳимага тушиб қолганида ҳам миқ этмасдан ўтирганига алоҳида урғу берилган. Сергей В кейинроқ қаердан портлаш содир бўлганини кўрмоқчи бўлиб, деразани очиб қўйишларини сўраган.\nОлиб борилган тергов натижаларига кўра, Сергей ҳеч қандай диний оқимлар ва экстремистик гуруҳларга аъзо эмаслиги аниқ бўлган.


28 октябр 2021, Тошкент вақти: 13:24\nБош вазирни шумқадам, дея атаган сурхондарёлик Ўрол ака Каримовни асраб авайлаш керак, деган фикрда.\n“Каримов эмас, Мирзиёев кетсин!”\nдейди Сурхондарё вилоятининг Жарқўрғон туманидан қўнғироқ қилган Ўрол ака, ўзбекистонлик инсон ҳуқуқи ҳимоячиси Абдулла Тожибой ўғлининг президент истеъфосини талаб қилиш пикетига муносабат билдирар экан:\n- Бугун Озодликда бир гап бўлди. Абдулла Тожибоев дегани президентга “нафақага чиқинг” деб хат ташлаган. Шунга ўзимнинг фикримни билдираман. Абдулла аканинг гапларида ҳам жон бор. Энди эса бошқача фикр бор. У киши “Каримовнинг ëши ўтиб қолди” деяпти. Тўғри ëши ўтиб қолган, лекин Каримовнинг яна 8-10 йил давомида давлатни бошқаришга кучи етади деб ўйлаймизда.\nИккинчи нарсаси бу тинчликни сақлаб турибди. Бу нарса биз учун жуда катта бойлик.\nУчинчи нарса, Каримов узоқни ўйлаб иш олиб бораяптида. Шунинг учун айтмоқчиманки, биз Каримовни асраб авайлашимиз керак. Агар Каримов кетса, бунданда ëмон бўлади. 90 фоиз коррупциялашди Ўзбекистон. 100 фоиз коррупциялашиб, Ўзбекистонни хонавайрон қилади булар. Асосий айтадиган фикримиз шуда. Президент Каримовни эмас Бош вазир Шавкат Мирзиëевни ишдан олиш керак. Шундагина яхши бўлади деб ўйлайман. Президент ҳам эшитиб қўйсин. Бир мисол келтираманда сизга. 11-12 феврал кунлари Бош вазир Сурхондарëда икки кун бўлди. Келиб кетгандан кейин 48 минг сўмдан сотилаëтган ун бирдан 55 минг сўмга қимматлашди. Мана сизга битта факт. Шунинг учун Каримовни қўллаб-қувватлайман. Мирзиëевни алмаштириш керак, дейди Сурхондарё вилоятининг Жарқўрғон туманидан қўнғироқ қилган Ўрол ака.\n“Чақалоқлар металлолом “йиғмоқда”\nдейди коррупциянинг янги янги усулларини жорий қилаётган маҳаллий ҳокимлар ҳақида Жиззах вилоятининг Ғаллаорол туманидан қўнғироқ илган Набижон ота.\n- Мана қаранг. Икки ойлик чақалоқнинг металлоломга пул тўлаганини эшитганмисиз?\nОзодлик: Шунақаси ҳам бўладими?\n- Бир ëшдан икки ëшгача болалар пособие оладику. Ўша болаларнинг пулидан маҳалладан металлоломга беришимиз керак ҳокимга деб ўша пулдан ушлаб қолиб, бориб маҳалладан ўшани ҳокимга топшираяпти. Янги хилини қаранг энди буларнинг. Кеча сўрасам, бир йилга 15 тонна металлолом план бераркан битта маҳаллага. Уларнинг бир сўм пули йўқ. “Мана шуларнинг пулидан ушлаймиз” деяпти. Маҳалла деган нарса фақат ҳокимга металлоломга, газетага обунага, бошқага пул йиғиб олиб бориб бериш, бундан бошқа ҳеч иши қолмади.\nМана энди иккинчи йўлини қаранг. Обуна дейди экан. 1-синфдан 4-5-синфгача 1000 сўмдан, юқори синфлар 3000 сўмдан, коллеж, лицейдаги болалар 5000-10000гача обунага пул тўлайди. Лекин бирортаси газета олмайди. Энди ўқитувчилар. Туманда 3000дан ортиқ ўқитувчи бор. Бу йил обунага 82 мингдан пул олиб қолибди. “Газета оласизларми?” десам, “Йўқ, газета олмаймиз” дейди. Фермерлардан ҳам, ўқитувчилардан ҳам 2500дан ортиқ докторлар бор, улардан ҳам – ҳаммасидан бир хил обунага деб пул йиғиб оладида кейин қайси газетага, нимага ëзилдинг бу нарса йўқ. Мисол мактабга иккита-учта газета келади. Ўша ерда туриб ўқийверинглар дейди. Болаларга келадигани ҳам шундай. Мана шунақа йўлларини топиб халқни сўриб ëтибди бу ҳокимлар, дейди ғаллаороллик Набижон ота.\n“Эркинлигимиз умуман қолмади”\nдейди Жанубий Кореядаги меҳнат муҳожири Мавлон, Озодликда эфирга кетган уй дафтарлари ҳақидаги эшиттиришга муносабат билдирар экан:\n- Мен ўзим самарқандлик. Ҳамма билади Ўзбекистондан кўп одамлар чиқиб кетаяптида. Мен учун бу иш ëмон нарсада масалан. Нима кераги бор бировнинг оиласига аралашиб. Қаерга кетади, нима ейди, ким келади уйига нима иши бор у билан? Паспорти борми, Ўзбекистон фуқаросими бўлдида. Қолган нарсалари нимага керак? Масалан уйига ким келади. Шуларни ëзиш керак экан. Қаерда ўқиган, нима иш қилаяпти ва ҳоказо. Ўзи эркинлик берилган конституцияда. Яна шу нимага келиб тақаладида. Мусулмонлар, намоз ўқийдиганлар четга чиққан. Ўзбекистоннинг бирор жойида портлаш бўлса, дарров “сен қилгансан, нурчилар, бошқалар” деб. Мусулмонларни бўғиб қўйган. Ҳижобни тақиқлаб қўйди. Оқ дўппида юриш мумкин эмас. Мусулмонларнинг бош кийимику у. Ëш болаларни мачитга бормасин деб қўйди. Энди уйма уй юриб нима қилаëтганини, қўпол бўлса ҳам туалетга неча марта киришини ҳам ëзиш керакми? Одамни шунақа ҳам нима қиладими булар, дейди Жанубий Кореядаги меҳнат муҳожири Мавлон.\n“Укамни “подстава” қилишди”\nдейди Новосибирск шаҳридан қўнғироқ қилган ўзбекистонлик меҳнат муҳожири Умар Давлатов.\n- Укам олдин Челябинскда турк фирмасида ишлар эди. Кейин турк фирмаси Новосибирскдан иш олган. Менинг укамни бу ëққа жўнатган. Милиция ушлаган укамни. Ëнида документи йўқ бўлган. Отделга олиб кетамиз, деган. Шу ерда ëнида тожик бола бўлган. Иккаласини баробар текширган. Чўнтакларида нимаси бўлса чиқариб текширган. Бир шофëр, битта милиционер иккаласи текширган. Текшириб, менинг укам Усмонни отделга олиб кетган. Йўлда “Мен сени яхши текширмадим. Мен қониқмаяпман” дебдида, яна бир текширибди менинг укамни машинанинг ичида. Иккинчи марта текширгандан кейин, отделениега 200 метр қолганда, укам бу ерга янги келган, ҳеч қаерни билмайди, отделениега яқин қолганда учинчи марта текширган. Иккинчи марта текширганда укам ҳамма нарсани чиқарган, булар текширган. Учинчи марта текширганда 2 грамм наркотикни чўнтагига ташлаб қўйган. Иккита одамни ташқаридан олиб келган. Наркотик топилди, улар гувоҳ бўлган. Укамга “Бу сенинг чўнтагингдан чиқди” дейишган. Укам “Мен русча билмайман. Бундай иш билан ҳеч шуғулланмаганман” деб айтган. Укам беш вақт намоз ўқийди. Сигарет, нос, ичкилик умуман йўқ. Буни уруишибди, сўкишибди, мажбурлабди қўл қўй деб. Ургандан кейин бу қўл қўйган. Мажбур қилган, қўрқитган. Охири бунга 228-модда биринчи гуруҳни қўйибди бунга. Ҳозир СИЗОда, дейди Умар.\nCriminal Justice Degrees Guide деб номланган халқаро тадқиқот маркази ҳозирлаган ҳисоботга кўра, Россия милицияси ҳам дунёдаги энг коррупциялашган тизим ҳисобланади. Ҳисоботда айтилишича, Россия милицияси томонидан зўравонлик, товламачилик, айбсизларни қамоққа олиш каби жиноятлар жуда кўплаб содир этилади.\nРоссияда ишлаётган миллионлаб ўзбекистонлик меҳнат муҳожирлари бу хавфдан қандай қилиб ўзларини сақлаши мумкин? Улар тўқима айблар билан қамоққа олинганда, қандай ҳаракат қилишлари керак? Биз ана шу савол билан Москвадаги “Мемориал” инсон ҳуқуқлари ташкилоти фаоли Баҳром Ҳамроевга мурожаат қилдик. Баҳром Ҳамроев фикрича, энг аввало ҳибсга олинган шахс агар гуноҳсиз бўлса, ҳеч қандай қоғозга имзо қўймаслиги керак:\n- Биринчидан, буларни жуда тез алдайди. Аввало “Сизни қаттиқ жиноятларда айбламаймиз. Сиз ҳамма нарсага рози бўлинг. Асосан тезроқ ишни ëпайлик. Тез чиқиб кетасан” деган жуда содда бир нарсалар билан Ўзбекистон халқини алдашади. Асосан мисол наркотик ташлаш, рус қизларга ҳамла қилиб куч ишлатиб уни мажбурлаган деган айбловлар қўйиши одатга айланиб қолди. Лекин шу ҳолатда ҳам мурожаат қилишади. Иш анча ëпилган бўлади, ҳукм чиқарилган бўлади. Бу анча мураккаблик пайдо қилади биз учун. Шунақа ҳолатларда зудлик билан инсон ҳуқуқлари ҳимоячилари, умуман жамоатчиликка тезлик билан буни чиқарса, қўйилган айбловларни ўзига олмаса, қилинмаган жиноят учун қўл қўймаса, унга рози бўлмаса, албатта милиция ходимлари, прокуратура ходимларининг ишни сохталаштириши анча қийинлашади. Ҳар ҳолда бунга жамоатчилик фикрини тортамиз. Бизда яна тўловсиз адвокатлар бор. Улар бемалол суд жараëнларига қатнашиб бу ишни тезлик билан одилона ҳал қилишга бош қотиришади ва натижали ишлар бўлиши мумкин, дейди Баҳром Ҳамроев.